Kan thuam cu kan sunhsak awk asi - Chin Community in Norway | Chin Community in Norway\nRolan Thang (Photo: mangte)\nLai thil kong he pehtlai in biachimnak caan ttha ka hmuh caah kaa lawm!\nLai thil kong he pehtlai in biachim ka duhnak caan a sau ngai cang nain chimnak caan a um lo hlei ah “Aaa, mah le duhning, hmuhning le zumhning cio in siko seh.” ka ti i a biapi ah ka ruat lem lo, nain miphun pakhat kan sinak lei in ka vun cuanh tthan tikah chim loin ka um kho lo i, cucaah atu ni ah keimah tein chimnak caan ka vun hal hnanak hi asi. A zeiruang ah dah Lai thil thuam kong hi chim ka duh ti asi ahcun “Lai thil thuam hi khuachia sinin a rami asi, kan pi le pu hna nih zuupu he lamnak ah an rak hmanmi asi i, cucaah Khrihfami nih kan i tuah awk asi lo.” ti asi caah hi Ebola zawtnak virus pi hi zapi sinah a karh sualnak hnga lo chim ka duhnak asi. Tuni ah chim kaa timhmi cu “Lai thil thuam hi kan i hruk awk asi ko.” ti le “A zeiruangah dah kan i hruk awk asi?” cun “Lai thil thuampi hi Laimi caah zei sullam dah asi?” timi le “Lai thil kan i hruk awk asi lo.” timi ruahnak hi zeitin dah a rak i thawk ning asi ti asi.\nPathian nih Laimi hi miphun pakhat ah a kan sermi kan si i, miphun pakhat kan si khawhnak hnga caah kan Lai miphun nih a herhmi Laithil, Lailam, le Laiholh te hna hi pek kan si. Kan pum zong hi pum pakhat a tlin khawhnak ding caah mit le hnar le ka, kut le ke le hnakhaw tibantuk pek kan si i, kan pum chungah pakhat khat tahchunnak ah kan mit a tlau asi ahcun pum tlamtling lo kan si. Mah ve bantuk cun Laimi nih kan i ngeihmi phun vialte chungin pakhat kan thlau asi ahcun Miphun pakhat tling lo kan si hnga. Mi tthen nih cun Laithil te hna hi ”Khuachia pekmi asi, kan pi le pu hna nih zuupu he an rak lamnak thil asi i,Khrihfami nih kan i tuah awk asi lo.” tiah an ti le Oslo lei hna lebang ahcun Laithil bak an hlonh ti thawng kan theih.\nHi kong ruah ah ngaihchia ngai asi. Mah le miphun thil a rem lomi, mah le miphun thil a dohmi, mah le miphun thil zei ah a rel lomi le mah le miphun thil a hlonhmi cu atu tiang ka theihmi chungah Laimi lawng kan si rih. Mi zei miphun hmanh nih an tuah ka hngal rih lo. A tak ngai te ti ko ahcun Laithil aa thawhkehnak nan reel cio men lai. Laithil aa chuahnak hi Matupi peng Sepi khua i Pu Tho Khe le khuachia nu an rak i komhnak in a chuakmi asi an ti le, a tuanbia an ttial ning zong aa dang cio i, Pu Tho Khe kha cu a rak um tak ko lai nain Laithil a vun chuahnak a tuanbia reel tik le a kalning zoh tikah zumh awk a tlak lomi le a tak tak asi ko, khuachia sinin a ra ko tiah cohlan phu asi lomi bia a tam hlei ah tette piah awk a um lo. Hi kong ah chim ding tampi ka ngei, nain a caan asi lo caah le chim kai timhmi asi lo caah a caan tik tu ah kan chim te lai.\nChim ka duhmi cu a duh le, khuachia pekmi zong siko seh, duh le lusifer le, lusitta le, lusi pi le pu pekmi zong va si ko seh, cun thing le lung an rak biaknak le zuupu he an rak lamnak zong siko seh, kan hngalh dingmi cu hlan i an rak hman ning le atu kan nih chan i kan hman ning aa khat lo. Namte hna hi misualmi nih cun mi hngawngtannak le mi sawhnak ah an hman, nain kan nih nih cun meh riamnak ah kan hman. Kan hman ning ai lo loh.\nMah ve bantuk cun kan pi le pu hna nih zuupu he lamnak ah rak hmang hmanh hna sehlaw, kan nih nih cun Miphun caah kan hman.Sianginn a kaimi nih uniform aa hruk tikah amah hi sianginn a kaimi asi ti kan hngalh le, ralkap nih an uniform an i hruk tikah ralkap asi ti kan hngalh hna bang, kan Lai thil thuampi hi Laimi kan sinak a langhtertu kan uniform pi asi ve. Cucaah Laithil a duh lomi paoh cu zei he dah kan i lawh ti asi ahcun Ralkap a tla ttung i ralkap uniform hruk a duh lomi bantuk kan si. Cu bantuk minung cu Ambulance auh in sizung ah tlikpi i thluak checknak ah thluak check phute kan si.\nLai thil i hruk lo ding timi ruahnak a rak chuahmi zong hi a tak tak le a ngai ngai ahcun Mirang pawl missionary ruangah asi. Rev. Thang Tin Sum nih a ttialmi cauk “Keimah Khuate fa” timi internett ah San No Thuan nih a ttialmi chinmi bultan ka reelmi cu: A hlan kan pi le pu chan ah hnipuan a ttha bikmi cu Lai thil hi a rak si i, pathian biaknak ah maw, a sunglawimi ni ah maw, a biapimi thil pakhat khat a um tikah Lai thil hi an rak i hruk zungzal. Kan pi le pu hna nih an rak sunhlawihtuk. Nain missionary pawl an ra i an timi cu “Khrihfa si nan duh ahcun, nan sam nan i tan lai, Lai hla nan sa ti lai lo, nan khuang nan tum ti lai lo cun Lai thil paoh paoh nan hlawnh thlu dih lai.\nKan mah thuam bantuk nan i hruk lai.” tiah an rak ti hna. Sam tan tibantuk kha cu a ttha ngai ko nain a zei dang kha cu nunphung a hrawktu bia asi cang. Missionary pawl an rak i palhnak cu mah ah hin asi. Cu tikah Mirang ralbawi pa nih missionary pawl an rian ttuan dan a zoh tik ah a timi hna cu “ Kum a sau tikah Laimi pawl nih an nun phung hi an zahpi lai i, nun phung ngei lo miphun ah nan canter hna lai.” tiah a rak ti hna. Hi zawn ah chim ka duhmi cu Lai thil hlonh te hna hi Missionary a rami pawl ruahnak in a rami asi i, kan pi le pu nih khan Missionary pawl chimmi kha rak cohlang dih taktak hna sehlaw, atu ah ralbawipa timi bang nun phung ngei loin kan um dih hnga.\nKan pi le pu an rak fimtuk caah le, miphun dawtnak an rak ngeihtuk ruangah atu ni tiangah miphung pakhat tling kan si khawhnak le atu kan dir hmun hi kan phanh khawhnak hi asi. Nain atu kan chan ah a poi ngaimi cu nun phung a hrawktu Missionary pawl bia kha zei tite in dek a rak nung tthan i Ebola zawtnak bang a hung karh le Laimi tampi sinah a phan i, Laithil kan dohnak le, kan hlonhnak hna hi asi. A poi tukmi, ka ruah lengmang ah ka nun nih a celh lomi cu Laithil hi kan duh lo i, ka doh le ka hlonh, nain Mirang thuam vial Suits he necktie he kan i tuah fawn. A zeiruang ah dah kan mah kan thil tu kan hlonh riangmang i miram dang thil tu kan i lak hnga timi hi ka thluak khuaruahnak a hmet tuk caah maw asi hnga, ka ruahnak nih a phan kho bak lo.\nA zeiruang ah dah kan mah le kan mah hi tangah kan i thlak lengmang hnga i, miphun tthanchoter si loin ttumchukter tu hi kan i zuam hnga? Laithil hi zuupu he lamnak ah an rak hmanmi asi kan ti i kan duh lo, nain Kawl tangka vial kan duh ngai fawn. Atu ah Lairam ah tlung usihlaw Kawl tangka kan hman dih lai. Kawl tangka ah khin, phungki inn pi pi an cuang. Khi a sullam khi zeidah asi hnga ti cu kan hngalh cio ko lai. Nain kan hman duh tthiam ko asi lo maw? Cun kan dam lo caan ah phungki sinah kan vaa i piah lengmangmi hna khi, Laithil a ttha lo kan timi nak in a ttha lo deuh chin lo maw?\nCun Laithil hi khuachia sinin a rami asi kan ti le, asi ahcun; Zuk hmawm te hna, Huatnak te hna, Lihchim te hna le mi kong ceihnak tibantuk te hna hi Khuachia sinin a rami pawl an si hna lo maw? Hi bantuk pawl tu hi kan hlonh deuh awk cu asi. Hi bantuk pawl tu hna hi taksa pum ca zongah a ttha lomi le thlarau caa zongah a ttha lomi an si. Nain Laithil cu pum siseh thlarau siseh a tthih kheihnak a um lo. A ho hmanh Laithil kai hruk ruangah ka thlarau thazaang a der a timi kan um lai ka zum lo. Ka zaw atimi kan um lai zong ka zum lo. Tuah dingmi tu kan tuah lo i tuah lo dingtu kan tuah. Hi thil kan tuahmi hi miram dang nih kan hngal hna sehlaw “Nan hrut tuk hi tah.” ti pin chim ding an ngei lai ka zum lo.\nCun, thuk deuhin kan vun kal tthan rih asi ahcun; Biaknak lei biafang kan hmanmi pawl tahchunnak ah: “Pathian” timi biafang, “Thlacam” timi biafang, “Kan zoh khenh ko” timi bia, “Kan hup pheng ko”, timi bia hna, cun “Biak” timi biafang hna le “Bawipa” tibantuk bia/biafang pawl hna hi kan pi le pu nih thing le lung an rak biak lio ah an rak hmanmi bia lawngte an si. Asi ahcun hi vialte bia hna hi teh a ttha loh tiin kan hlonh lai maw? Laithil kan hlonh ahcun hlonh ve ding an si ko. Asinain a zei ruangah dah kan hlonh lai lo? Hlan ahcun thing le lung sinah an rak chimmi bia asi, nain kan nih nih cun a nungmi Pathian sinah kan chim. Mah ve bantukin cun kan Laithil zong hi hlan ahcun a tthat lonak ah an rak hman ko lai, nain atu ahcun miphun pi caah le miphun a dawh tertu caah kan hman ve. Hihi kan philh lo awk asi.\nLaithil hna hi a sawhsawh le a men men te asi lo. Hi vawlei cung miphun vialte nih miphun le miphun dantertu a biapitukmi thil pathum cio kan ngei hna i cucu ka bia hramthok i ka chim cia bang “Mah le miphun holh, mah le miphun lam le mah le miphun thilthuam.” an si. Hi hna pathum hi um hna hlah sehlaw vawlei cung miphun vialte hi miphun pakhat lawng kan si hnga. Asinain a zei ruang ah dah “Nang hi Kawl na si, nang hi Norway na si, nang hi Lai na si.” ti kan i hngalh ti asi ahcun kan mah le kan miphun holh, lam le thil thuam ruang ah asi.\nMi pakhat nih Lai thil thuam hi i hruk sehlaw a lang hlat khin a mui hmu loin a thil thuam lawng hmu usih law Lai thil thuam aa hruk caah “Laimi asi.” kan ti lai. Mirang nu zong nih i hruk hmanh sehlaw Lai nu asi tiah kan zumh dih lai. Hi ah a langmi cu kan Lai thil thuam pi hi mi mit le mi thinlung ah “Laimi.” tiah a au zungzaltu asi i, Lai miphun kan sinak a langhtertu tette pakhat asi.\nA donghnak bik ah chim ka duhmi cu ka bia hramthawk bik i ka chim cia bang Lai miphun hi Pathian nih miphun pakhat ah a kan sermi kan si i cucaah abik in kan nih Khrihfa hna nih hin kan dawt awk asi. “Dawt le Dawtnak” hi bia ah a um lo i tuahsernak ah a um caah Lai miphun kan dawt tak tak ko asi ahcun kan tuahsernak in kan langhter awk asi i, cu tuahsernak cu tampi chungin a biapi bikmi lak ah ai telmi pakhat cu Lai thil thuam kan kilkamh hi asi ti buin ka bia ka donghter. Tampi kaa lawm.\n[Webmaster’s note: Hi cabia hi CND 2015, Bryne, Norway ah chimmi asi. CCN nih kan miphun caah a herh ko kan ti caah biachimtu Rolan Thang nawlpeeknak in kan rak taarmi asi]\nPrevious Topic: CCN Statement on the 67th Chin National Day\nNext Topic: Time Mayor Reinert Kverneland nih CND 2015 ah a chimmi


Sang Hre : ℂ𝕙𝕚𝕟𝕣𝕒𝕞 𝕊𝕖𝕣𝕟𝕒𝕜 𝕒𝕙 𝔹𝕌𝕊𝕀ℕ𝔼𝕊𝕊 𝕥𝕦𝕒𝕙/𝕥𝕝𝕒𝕚 𝕞𝕚 𝕒𝕟 𝕓𝕚𝕒𝕡𝕚 𝕥𝕦𝕜. ℤ𝕠𝕙 𝕗𝕖𝕝 𝕡𝕖𝕟𝕘 𝕒𝕟 𝕙𝕒𝕦. – Myanmar Chin\nSang Hre : ℂ𝕙𝕚𝕟𝕣𝕒𝕞 𝕊𝕖𝕣𝕟𝕒𝕜 𝕒𝕙 𝔹𝕌𝕊𝕀ℕ𝔼𝕊𝕊 𝕥𝕦𝕒𝕙/𝕥𝕝𝕒𝕚 𝕞𝕚 𝕒𝕟 𝕓𝕚𝕒𝕡𝕚 𝕥𝕦𝕜. ℤ𝕠𝕙 𝕗𝕖𝕝 𝕡𝕖𝕟𝕘 𝕒𝕟 𝕙𝕒𝕦.\nAugust 16, 2020 Myanmar Chin Chin 0\nRam pakhat sersiamnak ah private sector lei in companies dirh in business a tuah mi hna hi an biapi tuk hringhren. Small business hi rampakhat ca’h a kengruh (backbone) bantuk an si theo. Ram pakhat economy tungmer ding zongah small business an biapitnak hi pheo awk a tha lo mi an si. Ka dang ram zoh hlan ah Chinram zoh hrim ah khin ahlei in a lang khun. 2011 – 2020 Myanmar dirhmun le Chinram dirhmun kan zok tikah nikhua a chia i mindom nih a khuh mi khuacaan ai hok bantuk in kan van in hok thluahmah. Cozah riantuan ning a that le a chiat zong mipi hmurkaa in tampi chim rel ngam a si cang. Ramkhel lei ah kan duh mi minung le party hna zong thimnak nawl kan ngei kho cang. Atawinak cun duhsah tein kan i hok thluahmah. Thein Sein Cozah in NLD Cozah tiang a riantuan mi kan zoh tikah an ti khawh tawk tein ram ca’h kan tuan an ti ko nain a rawk tuk cang mi ram remh cu kum 9 – 10 men ah i hok awk a that lo pin ah ralkap nih power tamtuk an tleih rih mi zong mipi nih fiang put in hmuh chin lengmang a si.\nChinram (2011 – 2020) tiang ahlei in Hakha-Thantlang lawng kan zoh ahcun private companies a dirhmi hi a zaza in an si ti cu theih dih a si. Hi hnu hmailei zongah tampi an chuak thluahmah rih lai. Thancho pakhat a si. i lomh awk zong a si. Asinain, ruah ding le felfai tein tawlrel ding zong a tam leng luang. Ram thanchonak ca cun phaisa cu Cozah sin in a ra nain democracy phung he ai tlak in private companies hna nih tuah/tuan theo a si. Communist ram a si mi Russia le Tuluk hmanh ah thanchonak rian tam deuh hi cu an mah Cozah nih tleih loin private companies kut ah tender cu phot theo an si.\nCu ve bantuk in, Myanmar ram pi cu a der thom rih mi ram kan si bantuk in Cozah zong nih zei thil paoh vikvek tiin phung le phai pawl cu ser awk a that ve lo caah civil society phu (NGOs) le mipi (public) hi kan mit auh a fim ngaingai a hau. Atu ning in hi hnu kum 5 chung kan kal than sual lai ti phan a um tuk! MPs le Minister nih tuanvo an ngei bantuk in mipi le civil society phu pawl zong nih tuanvo tampi kan ngei mi a um ve ti hi kan philh lo awk a si. Ruah caan le tuan caan a hau cang mi cu companies nih an riantuan ning a that lo zongah dai ziar in um. Mah nih caan tha hmuh ve si le an mah bantuk in cawlcangh ve.\n2015- 2016 Chinram budget an hman mi zoh tikah Kyats (millions) 14,0000 leng a si. USD cun $110 million tluk a si hnga. 2019 – 2020 budget zoh tikah Kyats (millions) 18,0000 leng a si i USD cu $ 114 millions tluk a si hnga. Mah vialte tangka ai hmang mi khi private company sin ah US $ 40 – 50 millions tluk hi a kar lak eihmuar ruangah a vaivuan kho mi a si. Cuca’h, fak deuh in mipi le civil society buu hna nih Cozah sin in tenders lak in a dirhmi companies pawl hi zoh fel taktak kho siseh law hringhren ko hnga. Inn pakhat saknak Tender cu Ting Ky- 1,000 a si. Company a tlai mi hna nih mah cu Ting 300 lawng in tuah/tuan ding budget an ser. Mah hi Hakha hrambunh engineer sin in thei mi a si. First hand information bak a si. Mah nih a langh ter mi cu private companies pawl zei tluk in dah an hrokhrol i eihmuarnak le miak duhnak in an khah ti kha a lang. Cun, mipi hrim nih mah nih a miaknak hmuh ding ahcun ziknawh khi kan duh tuk. Kan mah nih miaknak kan hmuh lo tik lawngah fak piin eihmuarnak kong kan chim rel theo. MPs le Minister lawng kan put hna. Asinain, Cozah riantuannak ah Ting 30 le Ting 40 pek ding cu rian pakhat sok tikah kan i foih tuk. Mipi hrimhrim hi kan lungthin a hrokhrol tuk tikah fak piin eihmuarnak lei ah theihhngalhnak a pe kho mi awareness tuah kan hau.\nNi hin ni Hakha-Thantlang chung in a cang cuahmah mi thil hi thuk piin kan zok an hau cang. Kum 60 reng lo mipi cawlcang kho loin ram mi a kan tuah to lio ah ralkap lutlai le an mitthi le an mi la pawl nih cun atulio Hakha-Thantlang private companies (a tam deuh) rian tuan mi bantuk khin kawl ram pi cu an rak kan nawnnok dih. Mah batuk miaknak lawng a duh mi lungthing le a kawl private companies paoh dantat le phorzar hi a biapi tuk. Ning le cang lo tuk in rian a tuan mi – atawinak cu Timit dinti laknak a tuah mi pawl hna khi cu zei tik hmanh ah Chinram ah hmunhma pek ding an si lo. Chin miphun kan poi tuk nak pakhat cu mah nih miaknak kan hmuh paoh ahcun kan dai dep. Kan hmuh ve lo mi thil lawngah kan i thlak ngam, kan au ngam. Cucaah, MPs le Minister sual phot kan put bantuk hna in Cozah tender lak in business a tuah tu companies pawl hna khi ram sernak ahcun an bia pi tuk. Felfai tein zohfel an hau peng. An riantuan a that ahcun thil tha tampi an chuah pi khawh btk in mah miaknak le zal chung senh duhnak lungthin lawng he rian a tuan mi nih kan Chinram khi hnu ah an kan pil ter chin thluah mah ve ti kha kan philh lo awk a si ve.\n𝑀𝒾𝓅𝒾 𝓁𝑒 𝒞𝒾𝓋𝒾𝓁 𝒮𝑜𝒸𝒾𝑒𝓉𝓎 𝓁𝑒𝒾 𝓀𝒶𝓂 𝒾𝓃 𝓀𝒶𝓃 𝓉𝓊𝒶𝒽 𝓀𝒽𝒶𝓌𝒽 𝓂𝒾 𝓉𝒽𝒾𝓁 𝒽𝓃𝒶 𝒸𝓊:\n1. Khawi ka ram paoh ah eihmuarnak a tam\nbiknak cu business tuahnak hmun hi a si.\nAhlei bik in Cozah sin in a ra mi tender pawl\nah khin eihmuarnak cu a tam bik. Mah hi\nmipi le Civil Society nih mit thep loin zoh\npeng a hau mi an si.\n2. Tender ning in 100% chungah 65% silo\n70% tiang budget an hmanh maw hmang lo\ntbk khi lam tampi in kher hlai an hau. Felfai\ntein rian tuan lo mi thei cang ka in Chin\nState Hlutttaw MPs hna le kan i neihniam\nbik mi MPs hna sin ah thil a cang mi kha\nzoh sawh loin chim rel colh ding.\n3. Mah hnu ah tuanvo lak a um lo ahcun\nkhua nu/pa sin le Naypyitaw tiang kal ter\nding in khuakhan lairelnak tuah ding. Hakha\nhrambunh in media rian a tuan mi hna sin\nzongah eihmuarnak kong le an riantuan ning\na that lo ning hi langh ter ding. (Mah zawn\nah hin Hakha hrambunh media pawl san an\ntleihlonak a langh biknak cu a si)\n4. Mipi le Civil Society groups pawl nih\nengineering design an suainak tiang tha tein\nhlethlai ding le zei tluk in dah an budget tlak\nning in thil an tuah/ser ti hlathlai ding.\nTender (100%) an hmuh mi chung in 30%\nlawng hman an timh khi cu eihmuarnak a\nsang tuk cang mi lungthin a si.\n5. Chin State Cozah kha private companies\npawl nih an riantuan mi kha an awt hlan ah an\nriantuan nak hmunhma he ai peihtlai mi khua\nlei mipi hna sin ah theihternak le an riantuan\nning kha tuah ter ding (community\nconsultation) kha chim rel peng ding. Tch,\nThantlang in Khuafo lam cawh ding ahcun\nThantlang le Khuafo ah mipi tonnak kha tuah\nding. Mah pawl hi private companies pawl i\nan rian pakhat a si ti kha Chin State Hluttaw\nah phung ser ter ding in mipi he Civil Society\nphu pawl he chimrel peng ding.\n6. Mipi zong nih miphun le ram dawtnak um\ntung loin hawi nih an tuah cio le tuah ve ding\na si ko ti mi lunthin men in private companies\nzong an dir nak hnga lo chimrelnak\n(awareness) tampi tuah ding.\n7. Chinram sernak dingah Tender a tla mi\npaoh cu Chin miphun ruangah a si caah\nprivate companies pawl hna khi ram ser\ndingah miphun caah rian tuan mi nan si ti\nmi lungthin an neih khawh nak hnga tampi\ntheihternak pek ding.\n8. Business tuah ahcun a miak cu um phung\na si. Asinain, tuchun Hakha-Thantlang\nriantuan ning cang zok tikah ning le cang\nloin rian tuan mi hi kan tam deuh lai tiah\nzumh a si. Cozah nih fak deuh in zohfel lo\nahcun mah duh paoh in rian tuan ding kan\ntam ti kha hmuh dih a si.\n9. Mipi hrimhrim nih dinnak hi fak piin kan\nau i kan tanh a hau. Ni hin ni ahcun Khrihfa\nram kan i ti nain a miak lawng a zoh mi\nmiphun ah kan i chuah cuahmah cang. Zei\ntluk in dah lung a rawh!\n10. Ni hin ni Chinram hi Myanmar ram pumpi\nah eihmuarnak a sangbik mi State kan si khi\n– kan MPs le business a tuah mi thawng\nlawng in a si lo. Mipi lungthin le nun hrim ah\neihmuarnak hi a duh bak in kan duh caah le\nkan mah miaknak ca cun zei paoh tuah le\npek kan ngam mi chung in a chuak mi theipar\nan si ve ti khi kan cohlan awk a si.\nDemocracy ihruainak i a thawtnam tampi lak ah asangbik mi pakhat cu rian tuah/tuan mi cungah tuanvo laknak (accountability) hi a si. Accountability ti mi cu felfai tein rian ka tuan lai. Ka tawlrel lai. Mah ti ka tawlrel lo ahcun phung ning tein tuanvo ka lak ti khi a sawh duh mi a si. Cuccah, tuanvo a lak ngam mi society pakhat sernak ding ah MPs le Ministers hna lawng tuanvo an ngei lo i MPs le Ministers pawl nunzia a remh kho tu le a thla kho tu mipi hrim nih kan tuah/tuan ding mi tuanvo zong theih chih buin 2020 leng cu panh hna uh sih law…….Sanghre\nCNLD A Thawng Tuk Cang Caah CNP Le Salai Lungthlitum Nih Doh Khawh Dawh A Si Ti Lo\nA Zuangzam Mi Pu Reubin Cu CNLD Nih Report An Tuah Lawlaw Caah A Cawlcang Kho Ti Lo


Real Madrid Nih Ronaldo Thlentu Ding An Hmuh Than? - Huapzau\nReal Madrid Nih Ronaldo Thlentu Ding An Hmuh Than?\nReal Madrid superstar thing Cristiano Ronaldo nih Real Madrid a chuahtak hnu ah Real Madrid nih players cawknak ah €500 million bak an hmang cang. Nain, Cristiano Ronaldo thlen kho tu taktak an hmu kho rih lo. Nain, tutanah Cristiano Ronado thlen khotu ding an hmuh cang tiah SL nih an langhter.\nAluancia 2018 kum ah khan Cristiano Ronaldo cu Juventus lei nih €117 million bak in an rak cawk. A chuah hnu ah duh ning in Real Madrid lei tih an nung kho ti lo.\nKarim Benzema hi tlawmpal te a cawlcangh ning a vun ttha deuh ve, Nain, Roanldo bantuk cun kawl a khumh khomi an um rih lo. Cristiano Ronaldo kha Spain i a um lio ah Season khat ah kawl 40 asiloah 40 nak tam a khumh leng mang.\nAmah thlentu ding i an cawkmi Eden Hazard hi hliam a ngei ruang ah a chuihmi a tlawm ngai. Cristiano Ronaldo aihmi Jersey number7 cu aa aih. Nain, Santiago Bernabeu lei ah duh ning in a cawlcangh kho lo. Mah lio ah Luka Jovic zong a cawlcangh ning a chia ngai ve.\nCristiano Ronaldo nih Real Madrid a chuahtak hnu ah Real Madrid nih Vinicius Junior, Rodrygo Goes le Mariano Diaz an cawk cang i, Real Madrid caah kawl an khumh kho tuk lem lo.\nMah lio ah Erling Haaland tu cu tutan season an chuih cuahmahmi ah Bundesliga le UEFA Champions League-ah a cawlcangh ning a ttha ngai.\nKum 19 asimi Erling Haaland nih tutan season an chuih cuahmahmi ah Red Bull Salzburg le Borussia Dortmund caah puai 31 a chuihmi chung in kawl 40 bak a khumh cang. January transfer lio ah khan Dortmund lei ah aa tthial.\nA cawlcangh ttha ruang ah Los Blancos boss nih cun Ronaldo thlentu ding ah a tha bik tiah a chim.\nHaaland pa zong nih a fapa cu La Liga lei ah a chuih kho men tiah a rak chim ve.\n“Clubs/teams 100 bak he chimh kan si, a hmaanmi cu La Liga hi ka fapa caah cun league tha bik asi” tiah Haaland pa Alfe-Inge Haaland nih cun AS a chimh.\nBruno Fernandes Hi Manchester City Ngaihsak Zawng A Ni lo - Pep Guardiola\nBruno Fernandes’an Premiere League lama City elpui ber Manchester United a zawm hma atang tawh khan Manchester City target a […]


Aungsan Suukyi Le NLD Doh Pawl Au Khuan Rih Ko Uh, Nov 8 Hnu In NLD Sinah Nan Herhmi Nan Chim Than Ko Lai – Chuncha News\nNLD le AungSan Suukyi dopawl catial nan dai thlang deuh e van tial rih ne u ca November ni 8 tiang lawng au nak caan nan nei.Khi pin khin cun NLD pawl sin ah nan duh herh tete nan chim ve cang lai.Nan au khuan lo ah cun Media ca rel ding hna kan nei lo hi.\nNLD pawl cu dai te khan um ko u sih.Mi that lo nak chim le tial kha mee hmuh nak asi lo i a tu lio minung cu an fim dih ko cang hna i an lung chung tein vote ding kha timh cia tein an um ko.Kawl pawl le bang khi cu politic kong va chim hna hmanh သိပြီသိပြီ an ti ko.A chim hmanh an huam lo. NLD ah thlak ding in Ready an si ko.NLD cu kan Upa te hruai nak thawng in thisen le thlan he dirh mi party asi ruang ah kan sung lai lo.Kan pi Suukyi dam chung a sung bal lai lo.A thih hnu zong ah mino hruai tu tha tha kan ngei ko.\nDai tein in le mi that lo nak chim lo tein na pawng kam rak sawm hna a za ko. Kan nih kan Moto le kan i tinh mi cu Ralkap uk nak doh kha pakhat nak asi ko. Midang cu thut dan ruah ah le Contact ngah duh ah asi ko khah.2010 ah အခြေခံဉပဒေ ကာကွယ်မည် ti in sign ထိုးmi pawl hna kha cu tih an nung tuk khah. Kan hawi an si kho lo khah. Ralkap uk nak zong kha an pom pi ve ti nak asi khah i ral ring usih. Catialtu: David


NLD nih Ayeyarwady ah party chungtel an phauh dih hna; CNLD nih Thantlang ah party lutlai an phuah ve hna – THE CHINLAND POST\nNLD nih Ayeyarwady ah party chungtel an phauh dih hna; CNLD nih Thantlang ah party lutlai an phuah ve hna\nTCP Hakha — Ayewarwady ramthen Wakema peng i National League for Democracy (NLD) le Thantlang peng Chin National League for Democracy (CNLD) lutlai phuah an tong tiah theih a si.\nAyeyarwady ramthen Wakema peng i National League for Democracy (NLD) riantuantu chungtel (EC) vialte cu an phuah dih hna tiah DVB TV thawngzamhnak nih July 13 a thanh.\nHika ah DVB nih thanhmi zoh khawh a si:LINK\nHitin Ayeyarwady pengthen i NLD kongkau thawngpang a len lio ah, Chin miphun party tiah ruahmi Pu Ngai Sak (Chairman) le Salai Ceu Bik Thawng (Secretary) nih an hruai lio mi Chin National League for Democracy (CNLD), Thantlang peng ah a tulio hruaitu a simi Pu Lal Maung Cung (Chairman) le Pu Tum Sang (Secretary) cu July 11 ah an phuahnak hna catlap cu Online ah hun hmuh a si.\nAung San Suu Kyi hruaimi nih thil tuah ning kong ah, “Wakema peng ah a ummi NLD chungtel le EC sinak riantuan liomi minung 21 cu NLD cunglei (Bahu) nih a ruang langhter lo in an phuah dih hna tiah NLD Wakema ah chungtuan (Secretary) U Aung Cuai nih DVB ah a chim.\nNain, CNLD Thantlang lutlai simi hna phuahnak kong bel fiangte in CNLD cunglei (Bahu) nih phung ningte tialmi ‘Letterhead’ he fiangte in an langhter mi Online ah Pu Lal Maung Cung nih a tarnak in hmuh khawh a si. Asinain, CNLD Thantlang party lutlai Pu Lal Maung cung hruaimi nih CNLD cunglei (Bahu) nih nawlchuahmi cu an cohlanlonak kong 13 July 2020 ah cathanh an chuah.\nCNLD (bahu) nih an phuahnak hna a ruang cu, “CNLD nih thimnak kong ah zulhphung chuahmi zulh lo ruang ah siseh, CNLD Thantlang nih MP a cuhdingmi thimmi cu cunglei (bahu) nih zulhphung chiahmi zulh lo in le a kalh in riantuan ruang ah a si tiah cathanh hmuh khawh a si.”\nAsinain, Ayeyarwady i Wakema khua kong he pehtlai in, atu tiang cu NLD cunglei (bahu) in zei catlap hmanh a phan rih lo. Atu bantuk in thimnak lai ah thil a can hi cu a tha lo. Kan khuapi (myo) min zong a chiatter i, party caah a tha lo i, cun a hlei in Party nih teinak hmuh nak ding zong ah a tha lo tiah a chim.\nChin miphun party tiah ruahmi CNLD Thantlang bel cu cunglei nih felfai tein EC thar thimnak an tuah dih hnu ah, Thantlang peng in MP a cuh dingmi fehternak an tuahte lai tiah theih a si.#\nPrevious Falam CNLD MP Candidate for 2020 Myanmar Election\nNext Thantlang Peng CNLD Pyine Hluttaw No. 1 in Chin Chin Pekthang Aa Cuh Lai


Breaking News -Trump sihni/Lawyer Lin Wood nih Trump caah thawngpang tha tuk mi a phuan\nTrump Attorney/ sihni, mi nih an uar tuk mi le paraltha an ti mi, Lin Wood nih thawngpang thar a vun chuapi than hoi cang. Lin Wood nih a chim ning a cun, tu tan US state tampi ah Dominion voting machine an hmang mi cu\nChina nih Election hlan ah a rak cawk diam cang ti tehte an hmuh thar mi cu US mipi dihlak thei ding in a phuan cang. US election hlan ah China nih Joe Biden an bawmh duh ruangah, mah Dominion voting Machine company sin in arak cawk diam cang ti a chim.\nMah Dominion Voting Machine Company, China nih a cawk mi hi USD 400 a si tiin tehte a ngei mi dih lak he a phuan. Mah Dominion Voting Machine Company an cawk mi hi Swift Bank hmangin tangka hi transferred tuah a si,\nMah tangka hi Dominion company nih Swift Bank ah an lak tiin vawlei cung ramkip thei ding in aphuan. Dominion voting machine ah an hmang mi, vote fraud/hlennak tuahnak caah an hmang bik mi , USB security zong an cawk chap tiah a chim.\nMa ruangah Beijing in US state ah vote cu an duh ning bantuk in an thleng kho tiin a chim chap. Mah vialte hi State dang dang nih Dominion voting machine an cawk lio ah zeihman an chim lo, mah Dominion voting machine hi China nih a rak cawk cang ti thei rak si seh,\nState kip nih vote thlaknak ding caah an rak cawk ding mi hi siang a si lai lo tiah a chim chap. Mah bantuk in China nih Dominion voting machine company a cawknak transaction receipt /Tanka kuatnak zong an ngei dih cang tiin a chim chap (natein mah hi cu langter si rih lai lo tiah a chim).\nNew York ah base a ngei mi, USB security company limited zawng cawk a si i, mah company ah hin Dominion Board member pali an um i, an lakah pathum cu Chinese mi an si ti a chim\nMah vialte ruangah US presidential Election ah, ahlan ah an rak zum ning bantuk nak in China cu heh tiah a thlak ti fiangtein thei a si cang.\nMah bantuk in US election buainak karlakah thil sining tehte hmuh chap a si lengmang caah zeidah a law lai ti cu caan nih a fiangter ko lai. Source-NDT\nBe the first to comment on "Breaking News -Trump sihni/Lawyer Lin Wood nih Trump caah thawngpang tha tuk mi a phuan"


CNF nih post ngah an ti ca ah ka post : Khah rak rel cio uh zeithei lo in au khuang ti hlah – FIAKFAIROCK\nCNF nih post ngah an ti ca ah ka post : Khah rak rel cio uh zeithei lo in au khuang ti hlah\nKhah rak rel cio uh zeithei lo in au khuang ti hlah CNF nih post ngah an ti ca ah ka post mi si..Kan chin miphun vial te chim awk a tha lo mi bia ka khat te kan chim hna.ralkap kong hi a chung lei thil um tu ning hi mipi nih theih awk a tha lo mi tampi a um. Ralkap riantuannak kong hi 100 chung ah 30 long hi mipi nih theih ding mi asi. Nain Kan chin miphun nih nan riantuannak a lang lo tiin tamtuk vuivai bia nan chim a tamtuk cang.\nkan Chin miphun hna Zaangfah tein CNF/A sin ah vuivai bia tamtuk nan chim lo hi a biapituk caan asi.Lam hruaitu G P S or direction aa palh lo ding a biapituk.Kan miphun him nak ding ah Tlangcung hriantlai vial te nih sungh zatlaknak an rak tawnnak le an rak i palnak vial te hna khi a cawng mi CNF/A dakaw kan si.Mipi kan in dawttuk hna. Kan in bochan tuk hna.\nKa tial mi hi lih pakhat hmanh aa tel lo. Kei mah tial mi si lo CNF nih an tial mi si. Van Khua


Tichia Luanak An Hman Ti Lo Mi Ah Kum (22) Chung Bak Khua A Sa Mi Nuva Hna - Khuaruah Har News\nTichia Luanak An Hman Ti Lo Mi Ah Kum (22) Chung Bak Khua A Sa Mi Nuva Hna\nKan vawlei cung ngai hi aw sifakmi hna caah hin cun vantthatnak kan tihmi hna nih khin an kan kal tak ko lo hlah maw ti awk khin a um. Mirum tampi cu um cawk lo in inn le lo an ngeih lio ah micheu khat cu umnak inn hmanh a ngei lo mi an rak tampi ve.\nColombia ram Medellin lam sir ah tichia luannak an rak sermi an hman ti lo mi ah cun nuva hna cu kum 22 chung bak khua an sa. Mah hna nuva an min cu Maria Carcia le Miguel Restrepo hnanuva an si. Minung umnak ding hmanh a si lo mi ah kum 22 chung khua an sak ko nain an ni nuam kho peng tiah theih a si.\nMah hna nuva nih cun uico pakhat an ngei i mah an uico he cun an pathum in khua an sa tti hna. An umnak tichia luannak a kauh lei cu 65 square feet a si i, a san lei cu 4.5 feet a thukmi a si. Mah khur chung teah cun kum 22 chung bak khua an sa ko nain zei tik hmanh an lung a dong lo tiah theih a si.\nFur ruah a sur caan ah khin cun canphiau in a cung cu an khuh tawn tiah theih a si. Christmas niah cun Restrepo nih cun a nupi caah tiin farkung kha a cawk piak i dawh te in a ttamh piak tawn. Maria Carcia cu mah bantuk tichia luannak ah khua an sak ko nain voikhat te hmanh khi an ngaih a chia bal lo tiah theih a si. Mah ti cu pakhat le pakhat daw le rem tein khua an sa.\nDawtnak a umnak hmun ah hin cun bahra khur hmanh khi a nuam an rak ti mi cu mah hna nuva nih an fianter ngai ko rua. Dawtnak a um lonak ah cun zei tluk inn le lo a thatnak zong ah nuamh nak a um kho hlei lo. Nuamh nak kan tihmi taktak cu dawtnak a umnak hmun ah khin an rak um tawn. Zei bantuk siafakmi kan si ko zongah dawtnak in khat le khat kan i zoh ah cun khua zeika hmun paoh khi an nuam dih ko.\nA Poi Tuk e! Kan Kawlram Chindwin Tiva Lawng Ai Letmi Ah Pafa Pathum Nunnak A Liam\nSibawite Hmanh Nih An Damh Khawh Lo Mi Hmai Arsik Fawitein Damter Ning\nMah Hna Pathum Ah Hin Ttanhngeilo An Thiamnak Bak In Vote Pek Sisehlaw Hodah Winner Ding Ah Aitlak Bik Tiah Naruah\nAn fate Cancer Zawtnak In A Thih Le Cangka An Nuva Hri in An Ni Awk Ve\nLai mi phun pathian nih a kan cawi saan


Malaysia CRC zung khar chung a si | The Chin Express\nMalaysia CRC zung khar chung a si\nMalaysia um Chin miphun hawikom dawt hna atu lio cu kan theih cia bang zawtnak tha lo (Coronavirus zawtnak) ruangah March 31 tiang cu ram chung ummi dihlak leng chuah lo ding in Malaysia cozah nih nawl a chuah.\nUNHCR zung zong ah thla hnih cung (March – April) a hohmanh kal lo ding in thawngthanhnak a tuah cang.\nHi kong he pehtlai in kanmah le kanmah kan i runvennak caah CRC zung zong March 18 in 31 tiang khar asi lai.\nAho paoh a herh huaha lomi ah lengchuah le vahvaih i sum cio hna uhsih. Zung herh kongkau ah ton awk tha lo le tuah awk tha lo nan ngeih ahcun a tanglei langhtermi phone number ahhin chawnh khawh asi lai. Cun zung herh ah siseh CRC nih kan in chawnhmi hna cu rat khawh asi ko lai.\n1. Tlaihkhih le poipang ton ahcun: CRC – 0162490739\n2. UN lei kong he pehtlai in: CRC – 0166978568\n3. Tanzung herh (Australia, US) kong: CRC -0123030722\nCRC zungkharnak kong pehtlai in nan dihlak nan rak kan theihthiamnak lai zangfah kan nawl hna. Nawlngaih le a hlankan tein runven hi a ho kan ca cio poh ah thathnemnak a chuahpi.\nNan dihlak hi zawtnak thalo in Bawipa nih in huhpheng cio ko hna seh. -CRC Malaysia\nMalaysia ah Kawlram mi a thi, Kawlram a nulepa sinah aruak an kuat\nAsia Tial Lian Thang - April 11, 2019 0\nMalaysia ah kuli rian a ttuan Kawlrammi Ko Myiat Phung Zaw, kum 30 cu April 8 ahkhan rian a ttuannak hmun ah...\nChina um Chin pa ‘coronavirus’ zawtnak a ngei tiin company nih ramtang ah a hlonh\nChin Tial Lian Thang - February 15, 2020 0\nChina ram ah kuli rianṭuan tlangval Vanlalmawia cu coronavirus zawtnak a ngei ti lunghrinh in company nih ramtang ah a hlonh, tiah...


IBC ah CCN Seminar – Chin Community in Norway\nCCN Seminar a voi 3nak cu November 23, 2013 ah Immanuel Baptist Church (IBC) khrihfa chungtel hna pumhnak Sandnes khua ah tlamtling tein kan tuah khawh.\nLungfim upa minung 35 leng an rak kai kho hna i, chun nazi 12:30 – 18:00 tiang nuam ngaiin le lunglut ngaiin kan tuah khawh. Program chungah ah telmi hna cu, nuhrinholh cawn a biapitning (Pu Adam Ral Hup Thang) , Norway ah ngunkhuai (Skatt) peekning (Pu Thang Hlun) le Norway phan ramdangmi hna kong (Peter Sang Lian Thang) timi pawl an si.\n“Hi bantuk fimcawnnak seminar hi tuah pah khawh lengmang ahcun kan miphun caah san a tlai tuk hnga, abikin nuhrinholh cawn a biapitning kong te hna hi kan pa le lawng siloin kan nule hrim zong nih thei ve hna seh law, anmah ko hi kan fale a zohkhenhmi an si caah, an biapi khun, kan i lawm tuk, rak kan zuampiak ko uh”, tiah IBC an chairman simi Pu Tin Ceu nih a ti.\nIBC Secretary tuanliomi Pu James Biak Lian nih cun, ” CCN cawlcanghnak hi a tu a voikhatnak kai tel khawh asi, i nan thilti a ttha ngai, ka lung a tling ngai, kumkhat voikhat hrawng hi cu Norway krihfabuu pakhat cio sinah kan tanh pah kho lengmang u law cu a tha tuk hnga, CCN hi manlo thazaang (Frivillig) lawngte kan ttuan nan ti tikah Krihfa buu hna zong nih zeimawzat hi cu kan nin ruahpiak hna ah a tha ko rua, kan miphung caah a tthami nan tuahmi cungah mipi le buu pakhat cio nih thazang peek dingin ttuanvo kan ngei ve rua ka ti” a ti.\nNuhrin holh a biapit ning kong ceih lio ah biahalnak tampi tuah asi, bianaah, Kommune pakhat cio ah nuhrinholh cawnpiaktu le hna nih pakhat le pakhat biaruahnak rianttuanttinak hna nan ngei kho hna maw? Nuhrin holh lawng siloin nuhrinholh a cawngliomi kan fale hna nih a dang an cawnmi kongah bawmh khawhnak hna nan ngei kho hna maw? (chimduhmi cu nuhrinholh cawn lio caan ah a dang cawn ding hna he ai thuat ah cun zeitin khin dah kan tawlrel ah dah a tthat bik? ) timi biahalnak tete hna cu, nuhrinholh cawn a biapit ning a kan chimtu Pu Ral Hup Thang nih lehnak le hrihfiahnak a kan ngeih.\nNorway ah nukhuai kan peekmi hi khawzeiahdah a kal? Ngunkhuai peek hi rammi pakhat nih covo i theih zong asi, moral he ai pehtlaimi thil biapi pakhat asi zia le zeibantuk dirhmun in skatt kan peek tikah zeibantuk pawl dah theih fian kan herh nak kong le, pumpak rianttuan tu pakhat cio nih theih a herhmi tete le covo tete hna cu Pu Thang Hlun nih chimhfiannak an kan tuah. Biahalnak zong tampi tuah len asi, phaisa tangka kong asi tikah theih a herhmi le theih duhmi ai tam hringhran ko.\nNorway phan ramdangmi hna kong ah, tulio ah ramdangmi milu 710 400 kan si cang (Ramdangmi nulepa hna nih Norway ram ah an hrinmi hna fale), mah lakah refugee nih cheu li cheukhat kan si. Sianginn kai bak in a rami hna hi kum 2012 chungah khan 19,000 renglo kan si. Cun, tutiang ah Norway ah khuasami kawlram minung vialte fonh in, 3856 kan si i Norway ramdangmi vialte hna lakah 36 nak tambik kan si timi pawl kong le mahbantuk dirhmun chungin kanmah Chinmi hna zong nih zeitindah kanmah kong kan i theih ve a herh i, kan i theihmi kanmah kong thawngin midang karlak le hmai kan nawrnak ah zeitindah kan kal khawh lai timi kong cu Peter Sang Lian Thang nih an kan chimh.\nKan seminar program cu kl 17:00 dih ding in timhtuah arak si nain, biahalnak le bia a thawt deuh caah kl 18:00 tiang kan hmang kho hna. Hramthawk ah Pu Tin Ceu nih thla a kan campiak i, Seminar tuah khawhmi cungah lunglawmhnak biachimnak cu IBC Pastor Ceu Mang nih a kan chim piak i, a donghnak ah Pu Ngun Mong thlacamnak in kan dongh ter.\nPrevious Previous post: 60 flyktninger savnet etter forlis i Myanmar\nNext Next post: Flytter hjem til Myanmar


Rev. Dr. Thlaawr Bawihrin: Vawleicung khuaza vantawi ah a ummi Chin miphun hna – The Cherry Par\nRev. Dr. Thlaawr Bawihrin: Vawleicung khuaza vantawi ah a ummi Chin miphun hna\nVawleicung khuaza vantawi ah a ummi Chin miphun hna, USA ram caah thlacam kan sawm hna. Vawleicung le USA ah democracy limhang a zornak hnga lo, zalawng tein miphun covo a dirhkamhtu, Vawleicung ah remhnak, tlukruannak a umnak hnga, miphun pakhat le pakhat hmuh thiamnak a lennak ram, biaknak kongah namneh a um lo nak ram?\nAmerican founding fathers hna chunmang a rawknak hnga lo, US ram nih democracy a zohkhenh khawh lo ahcun Vawleicung ah dictatorship uknak rim a karh lai caah kum 240 an hman cangmi zaukphung a nun peng khawhnak hnga, Vawleicung ram le miphun kip caah nucan/pacan dirhmun ah a dir zungzalnak lai, thlacam kan sawm hna. Pathian cu kan thlacamnak leh dingah a kan hngak ko. Thlacam hi Chin miphun kan hriamnam thabik le kan teinak si hram seh: Nan miphun hawi,\nThlaawr Bawihrin, Indianapolis.\nRelchap duhmi caah U Kyaw Win Kongah Wa Hriamtlai Phu Sin Tiang Ah Bawmhhalnak An Tuah Cang. TNLA nih an tlaihmi U Kyaw Win cu luatnak pekpiak dingin U Kyaw Win chungkhar nih UWSA phu sin zongah bawmhhalnak an tuah, tiah thawng theih a si. Mongko khuapi um chawlehthalnak lei in mirum pakhat a simi U Kyaw Win cu TNLA hriamtlai phu nih an tlaihnak thla khat leng a si cang. U Kyaw Win chungkhar hna nih zalawnnak pek piak dingin thawng fianternak le nawlnak an tuah hi a si. A liam cia December thla chung ah khan TNLA hriamtlai phu nih U Kyaw Win cu ngunkhuai kong he pehtlai in biaruahnak ngeih ding ah kan tlaihmi a si, tiah an langhter.\n← Saya Van Tum: Pu Trump ttanhtu pawl hnemhnak le fimchimhnak\nPu Biak Ceu Philhlonak Le Upat Peknak →


SBS Language | COVID-19 Thawngpang: Pulrai Zawtnak In Victoria Ramkulh Mi 24 An Nunnak A Liam\nSBS Hakha Chin Innpi\nThawngpang le Langhter-khunmi\nKhuasak-tintuknak le Pemluhnak\nCOVID-19 Thawngpang: Pulrai Zawtnak In Victoria Ramkulh Mi 24 An Nunnak A Liam\nParamedics are seen tending to their ambulance outside St. Vincent hospital in Melbourne, Tuesday, January 11, 2022. Source: AAP\nUpdated Updated 11/01/2022\nVictoria ramkulh mi 37,994 nih rai an i chawn lioah, NSW ramkulh mi 25,970 lawng nih rai an i chawn.\nVictoria ramkulh chungah siizung thlop hau dirhmun a phan mi hi 861 an si, nizaan nak in an tam deuh. ICU ah a um mi hi 117 an si cun thli dawpnak thleih a hau mi hi 27 an si.\nCawn nikhat ni ah khan mah tein zawtnak i cheknak Rapid Antigen Test kha 34,000 tluk a lak in ramkulh mi kan pek hna tiin Daniel Andrews nih a chim.\nSiizung riantuantu chungin zawtnak a chawn ve mi hi 3,992 tluk an si, cun Ambulance riantuantu 422 tluk zawtnak an i chawn ve tiin a chim chap.\nNSW ramkulh mi 2,186 tluk hi pulrai ruangah siizung ah thlop hau dirhmun in an um i, ICU a ummi hi 170 nawn an si.\nRamkulh kip nih RAT hmangin zawtnak a chek mi pawl nih cunglei thawng thanhnak an tuah.\nNSW ramkulh chungah PCR hmangin zawtnak a chawn mi hngalh khawh zat cu 25,870 an si, pulrai in a nunnak a liam mi an dihlak ah 11 an si. Rapid Antigen Test hmangin zawtnak a chek mi milu zat cu langhter a si rih lo.\nVictoria ramkulh mi 37,994 nih zawtnak an i chawn, hi chungah 18,503 hi RAT hmangin zawtnak a chek mi nih cunglei thawng an thanh mi a si.\nQueensland ramkulh mi 20,566 nih zawtnak an i chawn, ramkulh mi 1 pulrai in a nunnak a liam. PCR nin zawtnak an chek mi cu rel cuahmah a si i, RAT hmangin zawtnak a chek mi pawl chunin report an pek mi vial a si.\nTasmania ramkulh chungah ramkulh mi 1,379 tluk nih zawtnak an i chawn ve.\nErhkhumhnak le ramkulh hna nih an ngeihmi zulhphung hna\nNa umnak ramkulh le ramthen chungah na tuah khawh mi le tuah khawh lo mi thil hna.\nTlun Kalnak kong\nRamleng khualtlawng hna nih an theih a herh mi thil kong le pulrai puanchuah lioah tlunkal thutdir ning kong na nuhrin holh in rel khawh a si.\nPhaisa Bawmhnak kong\nPulrai puanchuah lio ah bawmhnak pekning cu thlen a si cang, ramkulh mi chungin raikhamsii tlingin a chun mi zatuak 70% le 80% an tlin hnu in khan bawmhnak pekning an thlen: Bawmhnak pekning kongkau cu na nuhrin holh tein rel khawh a si.


All Chin Society Yangon nih CCN le NCCF a Ton Hna – Chin Community in Norway\nMay 4, 2019 ccn 0 Comments\nAll Chin Society Yangon (ACSY) President Peter Ngun Za Cung cu Europe ah a rian kong he pehtlainak a rak tlawn lio asi i, Germany, Denmark a luh pah hnuah, Norway zongah April 30 ah a rak phan. May 3 (Ningani) suimilam 17:00-18:00 tiang Chin Community in Norway (CCN) le Norway Chin Christian Federation (NCCF) upa hna he tonnak zong Stavanger Chin Church ah a ngei kho.\nSandnes Chinmi hna sinah ASCY President Peter Ngun Za Cung bia a chim lio. (Sandnes, May 2, 2019 )\nNorway a um chung, May 1 ah Egersund Chin Organisation (ECO), May 2 ah Chin Community in Sandnes (CCS) le Stavanger Chin Organisation (SCO) he May 3 ah siseh, lenkainak le biachim-ruahnak a ngei kho fawn. Rogaland chung Chin church asimi; Stavanger Chin Church le Immanuel Baptist Church (IBC) hna sin zongah phung a chim lai tiah theih asi.\nCCN le NCCF upa hna he tonnak ah a biapibikin ceihmi hna cu, Norway Chinmi hna zong nih lungrual tein ttanti i, tulio ACSY nih a ttuan cuahmahmi Yangon ah Chin miphun vialte hrawm khawhmi inn nganpi saknak caah a dihmi phaisa cu Norway Chin Church kip nih an si khawh tawk cio in thawh le kuat khawhnak dingin rianttuan ttinak hnatlak biachahnak tuah kha asi.\nEgersund Chinmi hna sinah ASCY President Peter Ngun Za Cung bia a chim lio. (Egersund, May 1, 2019 )\n“Europe khuasa kan miphun hna nih a tlawmbik sing 1000 (Million 100 kyats) tal nan chuah khawh ding hi kan saduhthah asi. Church ngan deuh nih sing 70 le a hme deuh nih sing 50 tal nan chuah khawh ahcun, kan i timhmi tlam a tling ko lai”, tiah ACSY president Peter Ngun Za Cung nih a chim.\nNaite ah an dawmh cangmi inn saknak ah azapi in a dih dingah tuakmi cu, sing 3000 (million 300 kyats) asi. Yangon cozah nih peekmi Acre 4 tluk hmunhma ah sak dingmi hna cu; Chin miphun ttheng pawl vialte min cio in sakding inn tlar pakhat, minung thawng 10 leng ai tlum dingmi hall nganpi pakhat, Chinram leiin mizaw sifak pawl tlun khawhnak innpi pakhat le ramdang company pawl he ttuanti in sak ding hotel hna an si.\n“Project zapite in a dih te dingmi hi cu, USD million 150-200 hrawng a phan ding khi asi. Kan miphun sinin chuak kho seh kan timi cu sing 3000 te hi asi ko, tu September thla ahkhin, Yangon ah fundraising event nganpi pakhat tuah kan tim mah tikah cun, sing tong 40- 50 hrawng hi a chuak lai tiah kan i tinhmi asi”, tiah Peter Cung nih cun a chim chap.\nStavanger Chinmi hna sinah ASCY President Peter Ngun Za Cung bia a chim lio. (Stavanger, May 3, 2019 )\n“Tu lio ACSY nih a kalpi cuahmahmi inn saknak project hi kan miphun nih kan i otmi project ahcun a nganbik, Mega Project asi ko lai. Zeicaah tiah cun, USD million 150 hrawng project hi Surbung Airport, Tikir Dam project te pawl naakin a let tampi in ngan deuhmi project asi. Cucaah ningcang tein ttuan zia thiam hau, pehzulh khawhnak lam le sial zong fiang tein kalpi khawh a hau te lai” tiah CCN President Peter Sang Lian Thang zong nih a chim ve.\nPrevious Previous post: CCN le CMpage Upa Tonnak an Ngei\nNext Next post: Mer enn 3000 ble internt fordrevet av væpnede konflikter i Chin staten


Tu lio thawngpang lar ngai mi hmangthlak kawng ah President Trump fanu Ivanka Trump zon a sum kho ti lo i a holh ve cang\nHmangthlak le an thawnngpang nih vawlei cung a nghinh bak mi, mi tampi nih an cei ngai mi le khuaruahhar ngai mi pakhat cu India ram ah a tlung. Bihar nunga pakhat kum 15 Jyoti Kumari nih cun apa hma fakpi in a hmuh mi cu cycle hnungah a cit ter i an khua km 1200 ah hla, ni 7 cycle in kal a her mi khua a phan pi. Mah thawngpang nih vawlei cung ramkip a nghinh. A pa cycle in a phur lio mi hmangthlak cu social media ah post a si.\nMah hmangthlak social media ha an post mi cu US President Donald Trump fanu Ivanka Trump zong nih a rak hmuh ve i. Twitter ah share a tuah, mah nu Kumari a uar ning a vung langter. Twitter share ah caption (atlangtar) ah ” Kum 15 nu, Joyti Kumari nih cun apa hmah a hmuh mi cu km 12000 hla cycle in a kalpi in, ni 7 bak a pa cu aphur. Mah hi dawtnak sunglawi tuk mi le ngantuk mi cu a si” tiin Twitter ah Kumari a thangthat ning le a uar ning a vun chim\nMah nu kumari nih apa mah bantuk in km 1200 hla cycle in a phur mi cu mi tampi nih an uar tuk i, Cycling Federation nih cun thlathar ah Kumari hmuh an duh ning an vun langter cawlh i, Cycling federation nih tampi an bawmh lai tiah zum a si. Source- Hindustantimes. Indiatoday\nBe the first to comment on "Tu lio thawngpang lar ngai mi hmangthlak kawng ah President Trump fanu Ivanka Trump zon a sum kho ti lo i a holh ve cang"


Salai Lung Thli Tum Nih Hai Kung Le Pu Lal Maung Cung A Tahchunh Hna, Nihchuak Taktak A Si – Myanmar Chin\nSalai Lung Thli Tum Nih Hai Kung Le Pu Lal Maung Cung A Tahchunh Hna, Nihchuak Taktak A Si\nJuly 16, 2020 Myanmar Chin Chin 0\nSalai Lung Thli Tum nih CNLD cu a phunphun in khuai a timh lengmang ko hna. CNLD upa pawl an zo zarang alangh hnu ah a chei ti hna lo i Salai Ngun San Aung tiang cu Paih a zuam cawh salam.\nCNLD nih an phuah mi Lal Maung Cung cu Haikung he a tahchunh hoi hna. Hoklu Angla pawl nih a sitak ee an ti piak hoi men lai. Amah nih a tial ning tein kan chiah piak hna.\nHaikung zohkhenh ding ah khuabawi nih khuami pakhat tuanvo a pek, amah pumpak thilri bantuk in a dawt i a sining dihlak le a caan vialte pek in a zohkhenh. Midang zong nih an bawmh tuk lem lo, amah thazaang deuh hmang in kum 10 leng a zohkhenh hnu ah haikung cu a thei a vun tlai ve cang.\nHaikung zohkhenhtu pa nih ‘hmundang ah tawh ding haithei a tampi ko tung, nangmah a thawng deuhmi na si caah hmundang ummi na kal hnawh ko lo? Keimah kai hammi thengte cu ka chut hram hlah law’ tiah voi tampi a nawl chih. Pathawng pa nih hmun dang ah haithei va kal hnawh cu a ngamh ve lo i a thazaang le a larnak hmang in hramhram chuh a timh. Hai zohkhenhtu pa nih a duh ve lo i an buai, innpa tiang nih theih dih a si.\nPathawng pa nih cun an chungkhar zong a si lomi tlangval tam nawn a sawm hna, haithei a hmin hnu lawng ah an chungkhar ah a lutmi pawl zong a sawm chih hna, amah lei ah an tang dih.\nPathawng pa cu biachim a thiam fawn caah innpa vialte hmai ah amah cu ‘midingfel’ ah ai canter khawh, nain a chung muru in a rem lomi haikung zohkhenhtu thawl khawhnak lam a kawl chih. Pathawng a si, biachim a thiam fawn caah khuabawi pa nih a tih deuh, pathawng pa lung ton duh ah khuabawi pa nih haikung zohkhenhtu pa kha an khua in a thawl diam ko.\nThawl a tongmi pa cu a lung a fah tuk caah zoh dawh tein a um thiam ti lo, ngakchia bang zohchia ngai in khua chung ah a aukhuang i innpa zong nih zaangfak awk a tlak lo tiah an zoh sawhsawh ve.\nNote: Pu LMC a uarmi ka si bak lo, nain an pathawng pawl nih an aa-na, an larnak, an thiamnak hmang in an nek ning le uico bang an thawl ning zoh tikah zaangfak ngai cu a si.\nHenry Van Thio ( Vice President) nih rianttuan aa timhmi hna chung ah ka hnatlaak tukmi hna-


CNA Victoria Camp Lak Ding A Kai Mi Ralhrang pawl Nih Khualtlawng Motor A lai Ah An Kal Ter - TIMES OF CHIN NEWS\nCNA Victoria Camp Lak Ding A Kai Mi Ralhrang pawl Nih Khualtlawng Motor A lai Ah An Kal Ter\nPosted By: thawngthawng October 11, 2021\nChin State caah biatak tein thlacam kan herh!(Midang tampi sinin thil sining ka halmi asi)\nKan hnu zarh ah ralhrang truck 52 (ralkap 700) nih CNA Victoria Camp la dingin Kalay leiin an hungkai. Truck 11 tluk le tanks 2 he an thawhter hmasa hna i tianzan ah Taingen ah an riak. Huamsan tein lampi ah bomb an phum maw phum lo tiin an kawl dih. An lunghrin deuhnak paoh drone an zuanter i khua an ngiat cikcek ter. Cuhmanh ahcun kan kap ngam hna hlah seh tiin khualtlawng motor a laiah an kalter rih. A hmaiah truck 11 le tanks 2 tluk nih ralhma an tawn i bomb le ambush a um dingmi an rak doh hmasa hna i nikhat hnu (tunai ah) ah truck 40 tluk nih an vun zulh colh ve hna.\nTedim peng cu an lawnh rih rua hna lo nain an rak kham kho lai lo i CDF, CNDF le Zoland bantuk caah cun kham kho ding zong cu a fawi lo. Zaan ah cun an kal duh bak lo khuamulak ah ambush an kan tuah sual lai ti ah phang i chun i CDF le CNA pawl nih ambush an tuah ahcun vanlawng cah ding zongin ready tein um dawh an si. Chirhtah bakin kal I him tein an ding hmun phak i timh dawh an si, Kalay in Thantlang hi zarh 2 rauh zongah poi lo ti phun in ralrin tein le fimkhur taktak in kal dawh ah si.\nCucaah, sau an kal khawhnak hnga lo le caansaupi an tap nak hnga thing lian pipi lampi ah hau ding, lam hrawh viar ding, biapi vialte zong chah phawt viar ding, chengbalang zawn paoh ah lungtum hrilh hnawh hna ding. Cun Camp ah a ummi CNA zong nih thapi chuah in rak bawh ve hna i a rem biknak in rak kah viar hna ding.\nTuni thok in ahohmanh lampi ah umkalter ti hna lo ding aruang cu hmaiah zeidah a um tiin mipi (dalaan) kha rak thlah-ngiatter hmasa dingin an vun thlah hrimhrim lai, CDF nih an rak kan bawmh maw timi le lampi ah zei an tuah timi ngiattu an thlah hnasa rih hrimhrim lai. Camp pawng ah phak hnu cun chim awk um ti lo asi lai caah lampi hrimhrim ah kawmdawm ah canter i zuam hrimhrim hna ding.\nLaitlang ahcun an tank le miakpi khi sullam ngeiin hman khawh an si lo, lungtum hrilh hnawh hna ahcun a dih viar ko, chengah sawp pet in an ril ko lai. Thlacaamnak he chawva he i bawm cio hna usih, lungre a theih tuk hi motor 52 a hungkaimi kong ruah ah. Lungre theih damnak caah kan siaherhnak tete kan vun tial cio ve.\nBawipa nih Chin miphun hi ralhrang hna kut in kan luatter sehlaw teinak kan pe hram seh! Credit: Chelsea Bawi


Na Ke Dong Umtu Ning Nih Na Sining Cheukhat A Langhter Mi | Faiceu News\nInnpiFimthiamnakNa Ke Dong Umtu Ning Nih Na Sining Cheukhat A Langhter Mi\nNovember 30, 2017 David Ceu Fimthiamnak 0\nKhuaruahnak lei thiamsang hna nih caan zeimazat chung hlathlainak an tuah dih hnu ah 100% ah 80% cu a dik tiah, an chimceih ciomi sining zohnak a si. Na zum ve maw ? Rak i zoh chun ve hmanh! Hmanthlak nih a langhter ning le na kedong umtu ning, na sining cheukhat a tlaak/rem hnga maw ?\n1 – nih a langh ter ning ahcun thilthar a kawl pengmi an si. Vawlei nikhua caan umning kong a tuaktaanmi an si. Anmah ruang ah vawlei mipi thinphang in kan um tawnnak a si. A cang laimi thil kong biatak in ahlat duhmi an si. An tonmi thil cungah fimnak aa lakmi an si. Biahalnak tuah a zuammi an si. Thialkam a huam ngaimi an si. Mah le nunphung te a uar mi le a upatmi an si. Fialmi rian poh a tuanmi an si. Rian an tuan tikah lunghtin tak te a tuanmi an si, teimak nun an ngei peng.\n2 – nih a langh ter ning ahcun mui a dawh lai , mi a suai tuk lai , i tih lo , thil pakhat tuah ah a biatak lai , buainak um zong ah phisin kho lai , tangkaa lut a tha lai. Hman tlaak an si. Thithruainak lei ah an tha khun. Cun dirhmun aa thei pengmi an si, thutdir aa palh bal lomi an si.\n3 – nih a langh ter ning ahcun a mah le mah man ngei ah a chiah lai , a mah lawng um a duh lai , duhnak lei zong ah a thupnawk lai , a chim phuang tuk lailo, mi dang dawtnak cu tha tein a cohlan lai. Midang duhnak le ruahnak a theimi, amah le amah a hngal pengmi, midang zawnruahnak le zaangfahnak a ngeimi an si. Hawikom tampi ngeih a uarmi an si. Nain hawikom t’ha an hmuh lo cun mah lawngte a um mi an si fawn.\n4 – nih a langh ter ning ahcun daihnak a duh lai , mibu in riantuan tinak lungthin a ngei lai , duhnak lei zong ah zumhtlak a si lai ,a dawtmi kha nem tein a pehtlaih lai .khuaruah (sikkuzin) a thiammi an si. Thilthar tuahnak lei ah ruahnak rangte a chuah khomi an si. Duh an nung, komh zong an nuam. Midang nuamhter an duh. Min than a duhmi an si.\nKhah! na rel dih cang si kaw, nangteh zei he hin dah na tlaak/rem ning si ? Na phichuak (result) kha na Dl pa asiloah an ngiathlai (care) tu nu/pa nih hmuh khawh dingin Share tuah law mah cu na Share nak thawngin cun nangmah le naa naihniam mi hna caah t’hathnemnak zeimazat a chuahpi hrim la tiah, zumhnak kan ngei. Midang cio zongnih an tuah cio mi a si fawn.


Kalay Hrambunh CYO-KK Nih General Meeting Le EC Thar Thimnak An Tuah Lai - THE CHINLAND POST\nKalay Hrambunh CYO-KK Nih General Meeting Le EC Thar Thimnak An Tuah Lai\nTCP-Kalay| 2018 October 24| Kalay khuachung ah hrambunhmi Chin Youth Organization of Kalay Kabaw (CYO-KK) nih aralaimi Oct 27 ni Carson Baptist Church ah General Meeting le EC thar thimnak an tuah lai tiah CYO-KK President Salai Van Nun Ham sin in kan theih.\n“Atu lio EC hi Member 19 kan si i kum hnih chung kan tuan cang. Kan phunghram ningah kum hnih voi khat thimnak tuah siseh ti kan ti caah tu a ralaimi Oct 27 khin thimnak cu kan tuah cang lai. Kanmah EC lei nih Nomination Committee zong kan thim cang hna, anmah nih min an tarmi chungin mizapi a rami nih thim an si te lai” tiah a chim.\nCYO-KK EC thar thimnak ah hin Kalay khuachung khrihfabu kip Mino vialte le chiat/that bu fellowship hna zong sawm chih an si. Sawm mi minung zat an rat khawh cun a tlawmbik minung 100 tel an tling te lai tiah CYO EC lei nih cun an ruahdamh.\nMah ni i thimnak tuah hlan ah hin CYO-EC lei nih report peknak tete zong an ngei te lai. A bikin biachimtu dingah Dr. Sang Hlei, Salai Dr. Khin Maung Thein le Salai Za Bawi Thawng an si lai ti zong kan theih.\n“Kannih CYO cu aa thawkka lawng kan si tikah dengteo in EC van i thim colh khi a si deuh lai lo ti kan ruah. A sullam cu CYO timi zong a theihngal lomi tampi kan um rih lai caah khi ni i thimnak kan tuah hlan deuh ah CYO kong tete biachimtu ding zong kan thiah hna. Dr. Sang Hlei nih Mino le Tuanvo, Salai Dr. Khin Maung Thein nih atu lio Kalay-Kabaw mino kong — fellowship cio le chiat/that bu pawl kan dirning kong pawl, Salai Za Bawi Thawng nih vawleicung i CYO a rak i thoknak kong le zeitindah kanmah CYO-KK le CYO Center pawl kan i pehtlaihnak ning chimnak an ngei te hna lai” tiah CYO-KK EC pakhat nih The Chinland Post ah a chim.\nCYO-KK cu a luancia 2016 kum October 22 ni ah Kalay khuachung Mino 70 leng nih Van Bik Memorial Church (VMBC) ah rak dirhmi bu a si. Kum khat a si hnu 2017 kum November thla ah Kalay pengkomh zung (Kalay District Administration) nih theihhngahpinak Register zong a pek cang hna tiah kan theih.+++\nPrevious Tuzan 2018 Miss Thantlang Leengdawh Thimnak Ah Ahodah Winner A Co Lai?\nNext Thantlang Lai Kumthar (Tho) Paih Champion Cu Hakha In Zaw Tun Le A Nau Nih An Co


CNA / CNF In Thawngthanhnak Le Sawmnak – Daily Post TV\nKan chin State chung in, mipi le ram caah ah nunpek le chawva in kan unau hna nih mah hlan ah rian an tuannak thawng in, chinmi phung cu a lam kip in thanchonak ah kan phan cuahmah cang hna.\nTahchungnak in atawi fiang nak cun, CNF/CNA rian tuannak thawng in ralzam dir hmun ah chin miphun hna cu USA, Australia, Canada, Denmark, Norway, Newzealand le ram dang ah tampi kan phan kho cang hna.\nCNA/CNF ah rian tuan le Chin National Army tuan ka duh ve, ram le miphun caah ka nunnak le ka caan ipek ka duh ko a timi poah cu, kutka awnh le training pek ding ah kan ni don peng hna tiah theihternak tuah asi.\nHmailei ah kan chin ram, kan miphun le ka holh le ca kilveng tu kan si khawh cionak Ah CNA/CNF hi chawva le pumpek in thazang lak chin a herh caah, ramchung ramleng chinmi nih ruahnak khat in karhlan ti hna uhsih.\nA herh huaha lo ah na buai cuahmah lio ahhin an nih nihcun nunpek in an ni kil ven peng ko hna.Nanle kei chawva in maw, pumpek in CNA/CNF caah rian na tuan ve lai!\nMotor Chung Ah Thilman Sung /Phaisa Chiah Bak Lo Ding!


Arsa Eitii Khat Nai Chin NLD Hotu Ziik Nih A Chim Phuan Mi – The Chinlung Post\nA hma bik ah hi cabia hi Tawk Cung nih a tial mi si i ruah ngai awk a phu ko ka t caah ka vun tar langh than mi si,Arsa Eiṭi Khat”\nNai Chin NLD an hotu luziik nih a chimphuanmi ”Arsa Eiṭi khat” timi a ”DEMOCRACY” tlaihtleeng kha a sullam ka lung a tliannning cu;\n‘For the party By the party ” ti in..Note: A Ram a dawtning:Chin NLD Supporters Covo lawng laak.Asinain a voi 16nk US President Abraham Lincoln nih a ”DEMOCRACY” tlaihtleeng a phuanning tu cu; FOR THE PEOPLE BY THE PEOPLE” a si.NOTE: Tlawmpal maw tam tuk maw??cu an i dang ko rua. Minungfa ciocio ah kan IQ le kan EQ aa rak i THLAU khawh ning hi** Amak ko..\nA Dang Relchap,Kawl ralkap le Ne Win AANASIN lawng nih tlangcung mi le Chin mi hi an kan thleidang, Kawlmi le NLD nih tlukruang tein an kan zoh ko, an kan thleidang lo timi hi a dik hrimhrim lo. Development an kan tuahpiak ruangah le pumpah in an kan cawisang ruangah an kan thleidang tilo timi hi an kan hlenkhawhnak a langhnak asi. Kawl politician a tam u le Kawl ralbawi pawl nih Tlangcung miphun hna an kan hmuhning le Kawl miphun nih ukpeng an duhning aa khat ko.\nAn kan pek duhmi Federal zong Tlangcung mi kan duhmi he ai khat lo. NLD Vice Chairma Dr. Zaw Myint Maung bia chim mi in an lungput theihkhawh a si. Kawl miphun kan huat hrimhrim lo. A dik lomi an lungput kan dohmi asi\nCrd Tawk Cung


Salai Lungthli Tum A Bia Ttihnung Chin Lengmang Cang – Chin World News Evening\nSalai Lungthli Tum A Bia Ttihnung Chin Lengmang Cang\nDecember 11, 2019 Salai Van Chin News\nSalai Lungthli Tum A Bia Ttihnung Chin Lengmang Cang: Rohingya ralhrang nih Leitak khuami Pu Za Mawng (lah-wah-kah riantuantu) zohchia tak in an thahmi le a dang sualnak ngeilo tampi an thah hna kha kn philh cang rua ti? Vei pawl cu kan ram kaltak in Muslim ralhrang bak nan tanh ko cang hi.\nVei party pawl nih ‘Suu Kyi cu ralkap a dirhkamh, an sualnak thuh piak a timh hna’ tiah sual an puh. Nain, anmah bia i hlan ve ahcun anmah pawl khi power ngahnak ding le Suu Kyi thangchiat khawhnak ding caah cun Muslim ralhrang ARSA dirhkamh zong an tih lo, Rohingya ralhrang hawikom tha an si ko cang.\nTutan hi Than Shwe le Ne Win tazacuai an si lo. Tlangcung miphun kong zong a si lo. Rohingya kong ah kan ram le kan cozah taza an kan cuai a si. Muslim lei maw na tang lai or kan ram lei ah dah? timi a si. Salai Lungthli Tum\nKambia (Gambia) Lei Chimphuan Sualphawt nak: (Laiholh lawng atheihmi caah atlak ningin le Atawi fian nakin lehmi asi) Rohingya Genocide (Cihhmih) awk ah Kawl cozah nih Timciammam in le Hmuihtin ngeibakin an cawlcang ticu vawlei nih theihmi le el awk um lo mi asi. Hi bantuk ralhrang tuahser nak hi ngol cang seh ti kanduh.\n1948 Genocide Civuipi ah asenthuh mi Cihhmih loding in runven nak kha hnu achit diam cang. Arian asi zong aatheih lo. Kawl Ralkap nih timh ciammam tein Ngakchia hna kha mei in an khangh hna. Ngakchia that hrim kha an target asi. Nutarual le Kumtlinglo nu hna kha an Innpa le mi hmuh hang bak ah an tlaihrem hna. Rohingya khua 392 kha ciam dih cikcek in mei in an khangh. Muslim Inn le Bali an khangh dih hna nain Budhist Inn hna cu amah ningtein anum ko. (Cuduh Hmanthlak in).\n2017 Tuksapur tukthah nak hlan hrim in Feibuk, tadinca le Phungki phungchimh nak poah ah Rohingya huat nak kar ding in biatak tein an tuah. Kawl mipi an thin mei bang linh ding in a forfial hna. Muslim huat ding thlaici biatak tein a tuk hna I acin zong acin fawn. Cutin an tuahto micung ah ngaichih le ka palh ko tiah chimhphuan nak zong an tuah lo. Cihhmih nak asi ti cu tehte dang hmanh aherh lem tilo. Nelrawn ah pumh hna in Rohingya thahnawn nak kha langhang ngai in hramhram in a tuah kha si ko.\nMisual hna le thilsining hlathlai ding ah Kawl cozah nih an lehkhan lo. Pi Ci hrim nih Rohingya biafang hman lo ding in UN kha a rak nawl lehlam hna. Pi Ci nih Ralkap hna na buar mi sualnak mangtara hna kha athloh hna lo, sual aphawt hna lo, A limhang hman lo in dai tein azoh ziar hna, UN nih theih khawh lo ding in Tehte cheukhat cu Pi Ci a vaivuanter, UN report zong lehkhan loin a hnawn. UN ah chimhrel mi vialte kha dai zirziar tein an aoh ziar ko. Tutiang zong ah Genocide cu asi cuahmah I Kawlcozah nih hin ngol ter a timh hrimhrim lo.\nKawlram nihcun Rohingya siloin ARSA ralhrang katuk mi as i caah ICJ ah biaciehding asilo tiah el aduh rih fawn. ARSA le mipi kha thleidan lo in kahtholp in a kahthat hna hi I pheh an duh rih.1995 ah Bosnia Sarabranika Genocide thahnawn mi nakin Rohingya hi tuksapur deuh mi asi. ICJ lawng siloin ICC le Argentina-Nuhrin covo phu nih taza cuai tlak mi kawlram ansi hrim ko tihi a fiang hrinhran ko. El awk thalo mi asi. Saya Rung Kaw\nKawlram Cung Gambia Chimphuan Le Sualphawt Nak Hrampi


BUAINAK RUANGAH AN I PHOMH NING A ZUALHMA TUK CANG TRUMP LE BIDEN – The Chinlung Post\nSeptember 2, 2020 admin World News 0\nUS President Donald Trump le Joe Biden cu nizan ti awk ah a chuakmi buainak kongah pakhat le pakhat nangmah ruangah asi tiah an i puh veve cang. Portland, Oregon buainak ruangah kuttlaknak tiang a chuak mi ah atu bantukin Trump le Joe Biden an i puhnak hi a si. Hi konghe pehtlaiin Donald Trump nih atimi cu Portland Democrats Mayor Ted Wheeler cu na khuapi ah thihnak le chiatnak achuah hi attha bak na ti hi fak ngaiin a soisel.\nHi lio caan ah Joe Biden nih a ti vemi cu President Donald Trump nangmah tu hi thaazaang chuah buainak ah a poilo a timi cu na si tiah a tthuat. Naite ah khan Portland ah pro-Trump rally le BLM hna karlak ah buainak a chuak i, cu buainak ahcun minung pakhat a nunnak aliam. a thihnak hi meithal kahnak in a si tiah an chim.\nHi konghe pehtlaiin Mayor Wheeler nih a timi cu Social media kip tlangzarh ruangah lehrul cham timh i, Portland khuapi ah nan rak luhnak hnga lo kan nawl hna tiah alanghter colh. Lehrul cham dingin Portland ah a rak ra mi vialte hna cu rianrang in izukphiak dih cang uh tiah alanghter tthan rih. Trump nangmah tuhi i huatnak le i tthenhmalnak achuahpitu na si tiah lehnak zong atuah chih.\nApeh rihmi cu President Donald Trump nih hin aa kan dirpi lo asi ahcun i zukphiak sehlaw ka lawm deuh ko hnga tiah a tthuat rih. Asinain tthenkhat nih lehnak an tuah ve rih mi cu nangmah Mayor hi na rian in chuak deuh, buainak a chuak mi zong na deihter kho lo tiah an tthuat chih ve tthan.\nHi Mayor konghe pehtlaiin tuan deuh zongah Donald Trump nih atimi cu Portland nih hin Mayor mihruk an i hunh chung paoh cu apangai in thil a um kho lai lo tiah a rak ti bal cang. Cucaah hi khuapi ahhin ralkap luhter hna ah attha ko lai tiah a rak ti cangmi asi. Hi konghe pehtlaiin Joe Biden nih Donald Trump cu lehnak atuah ve rih.\nTrump nih hin Law or Order kong a langhtermi ahhin tthawn ah ai ruah men hnga. Asinain amah adirkamh mi hna buainak ah zeihmanh a deihter kholo mi nih hin a thawn lonak tu alanghter deuh tiah a ti.Law and Order hi Trump nih atlangtar a si i, democrats le Joe biden cu sualnak konghe pehtlaiin a lungnemtuk mi an si tiah Trump nih ati ve hoi.\nTuan deuh zong ah US Homeland Security Secretary Chad Wold zong nih Portland i, Democrats pawl hna hi phunglam a um lomi siseh buainak chuah zong attha ko tiah a ruatmi an si. Buainak phisin dingah hin rianttuanning tampi a um ko eh tiah arak ti ve. Trump hruainak tangah thazaang chuah buainak hi a cangmi asi i, US hruaitu cu buainak achuahtertu asi tiah Democrats nih an tthuat ve ttha.\nRev, Hoi Cung Tum le Pastor Pakhat Bible Ah Tluk A Um le Um lo, An i El Nak Rak Ngai Ve Hrim Hrim + Vedio


BREAKING NEWS: BIDEN Biakam aa Ruahchanmi Pawl nih Harnak Fakpi an Tong – Kawltu Team\nBiden nih Honduras in US lei panh in a ra mi Honduran Migrants(8,000) pawl hna cu a rannak in kir than dingin ralrin a pek hna. Kan theih cio cang bantuk in Honduras in Biden nih teinak a hmuh timi an theih bak in mi tampi cu US lei panh in an ra thluahmah hna. Hi hi Trump nih a duh lomi thil kha a si. Biden President rian a ttuan lai timi an theih bak in mi tampi an ra hi a si. Biden tu nih ruah lo piin mah ti hin Ralrin a pek hna.\nJoe Biden nihcun mah ti hin Honduras in a ra mi pawl cu, US lei panh in a ra mi vialte hna cu a rannak in kir than dingin a chimh hna. A ruang cu ramri hi zankhat men men ah a umtuning thlen khawh a si lo tiah a chim . Guatemalan security forces hna nih fung(stick) le tear gas hmangin an ram lei ah kir ter an timh hna, an buai ngaingai. Honduras in a ra mi hi an minung 8000 hrawng an si, hi lak ah hin hngakchia tete zong an i tel. NBC nih a chim ning ahcun Ramri dirhmun hi zankhat men men ah aa thleng lai lo. Mah cacun Migrants pawl nih hin a tu rih ahcun an theihthiam a hau. Bawmh dingin timhlamnak cu a um cuahmah lio a si. Asinain a tu hi cu khual tlawn caan a si rih lo” tiah NBC nihcun a langhter.\nNote : Hi bantuk in Biden nih teinak a ngah bak in Migrants pawl Honduras in an rat nak a ruang bik hi Biden nih Trump nak in migration(Pemnak)nawl ka pek tam deuh hna lai tiah bia a rak i kamh cia caah a si.\n← Zualko: US ah Salai. Cung Dawt Cem Kum 19 nih Meithal kahnak in Mual a kan liam tak\nBREAKING NEWS: BIDEN President ca i Lawmhnak Inauguration ca i cawn chungnak (rehearsal) cu Mei Alh a Chuah Caah Buainak fakpi an Tong →


Thawngthar: KIA Hriamtlai Phu Le Kachin Mino Phu Nih KNO Tatmaha 108 Cu An Cohlang Lo, An Buai Kho Men – The Cherry Par\nJune 15, 2021 June 15, 2021 Cherry News\nKIA Hriamtlai Phu Le Kachin Mino Phu Nih KNO Tatmaha 108 Cu An Cohlang Lo, An Buai Kho Men\nKachin National Organization (KNO) cu Shan ramkulh, chaklei Mon Ko hmunram chungah Kachin National Tatmahdaw Tatmaha 108 an dirhnak kong cu June 12, 2021 ni ah cathanh an rak chuah kongah Kachin mino tampi nih duhlonak an langhter. Kachin ram pumpi dihlak aiawhtu Kachin Independence Organization/Kachin Independence Army (KIO/KIA) hriamtlai phu an um cang i, a dang hriamtlai phu a um thanmi cu kan cohlang kho lo, tiah Kachin mino pakhat nih The 74 Media sinah a chim.\nKachin ramkulh chungah hriamtlai phu pakhat an um ko cang, a dang hriamtlai phu um a herh ti lo, kan cohlang kho lo, tiah an duhlonak an chim. Aho si hmanhah miphun dawtnak le miphun le ram caah tuanvo kan ngeih dih ko. Asinain KNO hriamtlai phu tlawmpal cu an luan deuh ko. Hi bantuk hi kan duh lo. Hriamtlai phu dirh loin Organization pakhat bantuk an dirh ahcun a poi lo. Hriamtlai phu an dirh hnu cu KIA hriamtlai phu he i zuam colh bantuk a si cang.\nRamleng hrambunh Kachin National Organization (KNO) nih tatmaha thar pakhat an dirhmi cu KIA/KIO, Shan ramkulh chaklei ah Kachin Councellor phu le Shan ramkulh chaklei Kachin mino phu hna nih an cohlang lo, tiah thawngtheih a si. KNO hriamtlai phu le hruaitu pawl hna cu ramleng ah a ummi hna Kachin miphun an si i, Kachin miphun luatnak hmuhnak ding caah biatak tein le tha tein timhtuahnak kan ngeih, tiah an chim ko, nain chunmang lawng a si tiin Myitkyina mino pakhat nih a chim.\nKNO hriamtlai phu le hruaitu pawl hna cu ramleng ah hrambunh mi le a ummi an si i, tatmaha pakhat an dirh mi cathanh an rak chuah mi cu Kachin ramkulh chung a ummi mipi pawl dihlak, luatternak ding caah chanthar fimthiamnak lei tha tein timhtuahnak ngeihmi a si. Kachin mipi pakhat sinak le ruah tikah chunmang an chimh sawhsawh lawng a si, tiah a chim.\nFederal ram pumpi serchuah khawhnak ding caah tlangcung miphun dihlak he kut tlaih buin a kal cuahmah mi KIA/KIO hriamtlai hruainak tangah lawngah an um awk a si. Hmun dangdang ah a ummi minung 15 tlawmbik Kachin mino pawl cu KNO tatmaha 108 an dirhmi cungah ruahnak an hal hna tikah Kachin miphun dihlak nih an cohlang hna lo ti khawh an si.\nKNO nih tatmaha 108 hriamtlai phu an dirhmi cungah zoh rih an hau lai. Tatmaha 108 hriamtlai phu an dirhmi hi KNO nih Kachin ramkulh chung a ummi mipi dihlak covo le KIO le a dang kawikom te pawl nih an kal pi bantuk in aruang tein kan tuan ve ko lai, tiah an chim. Cu hlei ah ralhrang tapung pawl dohnak caah Kawlram chung mipi he kan dirh ti lai i, CRPH, NUG le Gen-Z hna zong KNO phu nih thazaang an pek ko hna, tiah thawngtheih a si. Kachin National Organization phu hi 1999 kum ah an rak dirh cangmi a si i, Chairman ah U Baw Wan La Raw a rak si.\n← Zeiruang Ah Ralhrang Hi An Sungh Lai?\nKIA Hriamtlai Phu Nih Ralhrang Ralkap 60 An Kir Lei Ah An Phomh Than Hna →\nCongratulations; Salai Peng Hlei Thang Nih Police Academy Indianapolis in Tlamtling tein a kan lim piak!


Naga An Pa Thawng Pa Mi Ngan Taktak Pa Cu Rung Lian Ceu nih a tei (Video) – FIAKFAIROCK\nNaga An Pa Thawng Pa Mi Ngan Taktak Pa Cu Rung Lian Ceu nih a tei (Video)\nTih an nung kho taktak Naga an pa tthawng pa lian taktak pa cu Rung Lian ceu nih a van lak i voikhat cu tel lo in an tlu, asinain zeimaw zet an van i din hnu ah an van i tlai tthan i rung lian ceu nih cun a phomh ko.\nCun an van i tlai tthan i an i tei rih loh ttang kop in a tu cu an van i cheih i, rung lian ceu nih a cawi len nain ai harh ko. an van i tong tthan sau taktak an i phomh, an mah pahnih zoh ko hi a nuam an i lak ning le Rung Lian Ceu nih a van cawi ning zoh tik ah zoh an dawh kho taktak.\nAn i paih ning hi an i tluk kho taktak, hruaitu te lei nih tluk ah an chiah nain Rung Lian Ceu a chimtu pa naga pa kha biatak tein a van tang i, judges pawl tonnak caan zeimaw zet an ngeih hnu ah Rung Lian Ceu nih a tei tiah an van phuang tthan.\nA tanglei ah an i paih nak hi van bih zoh tthan ta hna usih.\nLai Miphun Tuanbia Tawi\nMirang Le Chin A Voikhat Nak I Tuk\nMirang nih chinmi pawl an tuktik hna ah, a voikhat nak te ah an tei hna lo. Voithum an tuk hnahnu lawngah an teikhawh hna. Voikhat nak an i tuk hi 1871 kum ah asi, voihnih nak cu 1888 asi, Cun voithum nak an i tuk cu 1889 kum ah asi. 1896 kum ah Chinram tam deuh cu an laak cang i Chin Hill Atcs an tuah i an uk hna. 1894 kum ah rakpal loding tiah phungphai tuah in an rak humhim nak hmun hna cu maymyo mirang uktu bawi nih 1920 kum ah a hrawh dih i, 1929 kum ah an rak nganh mi hmunram hna cu an laak dih.\nKachia hmun ah mirangpa winchester nih lakphak kungcin dingin Chinram chungah a luh ruangah Pu Beng Khuai hruai mi Chin ralkap bu nih Winchester cu an rak thah, i a fanu Merry Winchester cu a nung in an rak tlaih. Cuticun 1871-1872 kum chungah Brigadier General Captain. G.Boucher nih kachia ral lam cu hruai in le General Brown Low. CB.Captain Lewis hna nih chittakaung rallam cu hruai in an tuk tik hna ah Mirang-Chin a voikhat nak i tuknak cu a chuak. Hika ah hin mirang ralkap hriamnam tlingte he minung(500) an si. 1882 kum hnu ah Pu Hoih Saka nih ralkap (250-300) tluk i hruai in Chittakaung tlangcung i mirang pennak khua pakhat cu an tuk hna i, Minung 29 an thah hna , 7 hma an pu. Cun 92 cu sal ah an tlaih hna.\nA Voihnih Nak I Tuk\nChin raltuknak cu Mojor General White VC le Vargadier General France,le Captain Raike hna nih hruai in 1888 kum ah an tuk mi hna a si. Miranglei in khorka ralkap No,42 Assam ralkap buu, Punctuer police hna komh in an tuk hna. Chin ralkap lei in Pu Con Bik, Pu Khai Kam le a dang hruaitu hna komh in kale-kabaw a rakkai mi ral pawl cu an doh hna. Sugeon Major Lee Queens cu mirang cozah i a sangbik upatnak asi mi Victoria Cross Upatnak pek awktlak tiangin an raltuk nak hi a rak fak.\nA Voithum Nak I Tuk\nChinram raltuk nak cu 1889 kum ah mirang cozah nih Chinram hi tha tein uk lawlaw dingin policy an remh hnu ah, L.T Stewarh nih hruai mi ralkap buu hna cu Sittakaung in Haka tlangtiang lam tuah dingah an zohter lio ah aa thok mi asi. Chin-Lushai raltuknak ah 1889 kum ah cun rallam pathum in an kal i an tuk hna. Chin paraltha hna zongnih naisai lo tiin an tuk ve hna. Mirang ralkap hna cu nichuah lei ral lam in W.p symons nih rallam pahnih hruai in a tuk pi hna. Chaklei rallam in Colone-Skene nih a hruai hna ralkap 1622 an i tel, Cun thlanglei rallam in General W.Psymons hruai mi telh in ralkap thazaang 1896 he Gankaw lei cun an doh rih hna. Bangladesh ram lei Chittakaung rallam lei in General Vw Tregear nih hruai mi ralkap 3380 thazaang tel in an doh hna. Mah hna cu Chin ralkap lei in Pu Jahuata le Pu Hausata(lungtain)hna nih an rakdoh hna. Cu lawng sirih loin Pu Lal Luai nih Thangzang ralhmun ah biatak tein a doh ve hna tik ah mirang ralkap bawi Stewart zong a thi. Sittakaung ral lam in Captain Rundall le Gankaw rallam in a kai mi hna cu 1890 febuary 26 ah an i tong hna. Assam rallam le Kachin ral lam cu Col, GJSkinner nih a hruai hna i ralkal 700 an si. Kachia ralkap buu bawmtu dingah police pawl nih an hruai Coolie hna,panture thazaang (2511) Manipur in thazaang (782) Laa (rang) ralkap (2196) le vui ralkap (91)an i tel.\n1892 kum ah ram uk bawi nih a uk mi hna Tlaisun, Hakha,Lushai hmun ram hna cu mirang kuttang ah an rak um cang hna. Sizang,Sukte, Kumhau, hna le Thantlang, Sakta, Surkhua, Leitak tbk. Khua hna nih kan sung tiin meithal thlah ding cu an duh hna lo. Culio ah cun Matupi, Mindat, Kanpetlet le Khumi hmunhma pawl hna cu mirang nih an palrih lo. Cuticun 1895-96 kum hrawng a hungphak cun Chinram kau deuh cu mirang nih a rak uk cang. 1896 kum i an rak uk cia hmunhma hna cu Chin Hill Regulation tuah in an rak uk hna. Cu phunglam hna cun thlanglei an rak uk rih lo nak Chimram hna cu an rak cul thluahmah hna,i 1929 kum hnu lawngah Chinram hi mirang nih a dihlak in an rak lak khawh.\nAn Rak Uk Khawh Rih Lo Nak Hmunhma Hna An Tuk Nak Hna\nMirang cozah nih pakoku in nitlak lei le nitlak chak lei Chinram hna cu 1930 tiang laak lo dingin an rak chiah mi asi. Chinram laak cia mi mirang bawi, Rakhine ram uktu mirang bawi le, Lushai ram uktu mirang bawi pawl hna nih 1894 ah thanhnak ca an chuah. Mah 1894 thanhnak caah cun laakrih lomi Chinram chungah a ho hmanh khual tlawn nak ah siseh, a pel hrim pal lo dingah an chiah. Zei ruangah dah tuk lo,laak lo dingah hmun ram ah an chiah tiah cun, zeihmanh a țhangcho lomi asi tik ah cozah nih lamkal nak te hna tuahpiak a hau lai. An mithmuh ah remh ding tampi an hmuh tik ah cozah rian a ngan chinchin lai tiah an ruah. Cun tangka hmannak zong a tam lai caah laak lo dingin thanh ca an tuah mi asi. A laaknak ding caah a dih mi le an hmuh lai ding kong an tuaktik ah ai tlak in an hmuh lo ruang zongah asi. Anmah mirang cozah zei harnak hmanh an kan pek lo ahcun laak lo dingah a tha tiin timhtuah nak an ngei.\nAn raklaak lomi hmun ram hna cu nitlak lei ah kanpetlet in peng 12 ai hlat nak hmun Victoria tlang tiang asi. Nitlak chaklei ah cun Mindat in peng 20 ai hlatnak Hilawng khua tiang asi. Mirang cozah nih 1911 ah milurel nak a lakning in tuklaak rih lomi Chinram hmun ah khua 38 an si. Inn tung 1900 asi, i milu (population) 9123 an si.\nMirang nih uk lonak hmun asi tik ah michuak lut zong an tlawm i hlan phungning in saltlaih nak te hna, phuhlamnak an rak hmangpeng. Cun khuakhat le khuakhat an i do i an i ral hna, mirang cozah dohtu hna nih mirang uk lonak hmun ram asi ti an theih tik ah caan tha la in i dornak ah an hman. Cu tik ah Rakhine ram uk bawi, Chin ram uk bawi le Lushai ramuk bawi hna nih hiti kan zuah mi hna hi cu a țha lo tiah an ruah. 1908 kum thok ka ah, Rakhine ram devision lutlai sin ah an duhnak an chim. Rakhine ram lutlai devision nih kawlram uktu mirang lutlai sin ah 1908 Febuary 12, Ca number 744-7p.5in a chimpiak țhan hna. Cutik ah Burma ramuk bawi lutlai nih tukding le laakdingah lungtlin pi loin an mah nih mirang uk nak an kan herh caan tiang hngah dingin le, tangka le ralkap thazaang dih loding in laakkhawh ding dirhmun a phak tik ah laak te dingin ca a leh hna. 1918 kum cu India ram chungah Molly siangpahrang uknak phunghram thlen le remhding ah cozah pawl an rian tam cingling asi. Cu lio ah kawlram cu India mirang bawi i, kuttang ah state pakhat bantuk in a um mi asi tik ah an remh mi phunghram zulhnak dingah an i zuam lio caan asi,i Chinram kong an chimtik ah Kawlram mirang uktu lutlai hna nih zei an rel lo nak zong asi ko lai.\nAtu myanmar(burma)timi chung i a um mi Kachin, Shan, Karenni ti bantuk state hna ah cun Chinram bantuk in laak lonak ding hmun tiin an rak chiah mi a um lo. Chinram ah mirang hna nih duh mi thil mansung a chuah lo ruangah asi. Cun khat telei ah mirang cozah uknak nih a kulh dih mi ram a si caah thinphan awk a um loin an ruah ca zongah asi. Cuticun 1929 tiang uk loin an rak chiahnak hmunhma asi.\nVawlei cung ralpi pakhatnak a dih tiang laak loin an rak chiah mi cu ralpi pakhatnak a dih tik ah uktu bawi hna nih Chinram chung laakrih lonak hmunhma kong cu caihhmai nak an rak tuah. Mirang uk cia nak khua hna ah ral an va tuk i sal ah an serhna, mirang cozah dohtu an i dornak hna, mirang cozah riantuan tu cakuat phortu hna le an khualtlawnnak ah hna hnawhnak an pek lengmang tik ah mirang bawipawl sin ah laakding ah an hal hna. Mirang cozah an nawl ngei pakhat asi mi Gen. CarrickDolf nih 1920 may thla zarhkhat nak ah uk nak lei upa tampi hna he MayMyo khua ah ton biaruahnak an tuah pi hna. Cu ahcun khualtlawn lamlen zong tuah loding timi phungphai cu kumhnih voikhat veh tonding in phung an remh. Cun khual an tlawn tik ah.\nPlik 50 in i ken ding, mirang cozah a dong duh mi khua hna lawngah kal ding, ral a sir in a duh lomi khua le ram ah luh lo ding. Hramhram in tuahnak pawl hrial ding. Khualtlawn nak ah ngunkhuai(taxes) laak lo ding, biacaih piaknak ti bantuk tuah lo ding. Asinain khua Upa hna nih biacaih piaknak sawm lawngah tuahpiak ding. A khun laksawng te hna zong an mah nih lungtho tein an pektik ahcun el lo ding.\nCaan a rau e, rau lo e ti nak kha ruah hrimhrim lo ding, mirang cozah uknak tangah an um ahcun an hmuhding mi miaknak hna kha chimh hrimhrim ding. Cun laakkhawh caang ka in biacaihnak te hna, a khun laaknak te hna faktuk in tuah lo ding Meithal a duh tuk mi miphun an si caah an meithal te hna laakpiak lo ding, meithal a ngei mi cazin tu kha laak in, licence tuah piak ding in fial ding. Tiah phung an rak remh chih.


Mizo Prophet Mimi Nih Trump cu Pathian Bia Lei in Ralrin a Pek Cang – Kawltu Team\nMizo Prophet Mimi Nih Trump cu Pathian Bia Lei in Ralrin a Pek Cang\nJanuary 8, 2021 Amon Ka Si\nZahan naite khan Trump nih cun a hawipa Vice President Mike Pence cu fak ngai in a phomh. Hi kong he pehtlaiin Mizoram prophet nu Mimi nih Trump cu fak ngai in a phomh than ve. Trump nih cun Mike Pence nih hin Ram humhimnak ca le kan phunglam kilvennak caah ralthatnak a ngei lo tiah a rak soisel. Mah party chung lila ah bia i hmuhthiamlonak a rak um. Trump nih hin US mipi nih biadik an theih a herh tiah a chim.\nTrump nih hin Mike Pence hi a phomh. Cun Mizoram prophet nu tiah timi le biaphun phun phun a chim tawnmi Mimi nih Trump nih Mike Pence a phomhmi kong ah hi ti hin fak ngai in lehnak a tuah ve. Mimi nih cun ‘ Mike Pence hi duh duh i na tuah dingmi na tunu a si lo. US phunghrampi a zulh khi a si ko. Zaangfaknak tein Pathian sin ah ngaithiam hal law, Na sual icir. Cu a si lo ahcun Pathian biaceihnak na hmaitonh a hau lai” tiah a ti. Mimi nih hin Trump hi tutan US ithiamnak ah hin a sung lai tiah a rak phuan chung cia ve cang.\nRelchap:-India lemcang thiam Pryanka Chopra cu a mualpho cikcek, palik nih an tlaih\nIndia muicawl lemcang thiam Pryanka Chopra cu London khuapi lockdown lio ah khua lak i aa chawh an hmuh ruang ah palik nih an va kal hnawh i, sam tuahternak ah an va tlaih. A pawngkam hrawng ah an hmuh. Hi zawtnak hi vawleicung hmundang ah a karh lo nakhnga le UK hrimhrim zong ah a karh lo nakhnga lockdown an kalpi, minung leng ah chuah sian a si lo.\nA chuakmi tlaih an si ahcun UK tangka £10,000 tiang liamter an si lai. Hi lio ah Priyanka Chopra hi a rian(video zaih) he pehtlai in a sam tuahter a duh ruang ah hair salon lei ah a kal. Celebrity pawl nih an sam an tuahternak hmun pakhat Josh Wood dawr ah a kal. Cucu UK palik drone nih an hmuh. Zanlei suimilam 5:40 ah an va kal hnawh i an tlaih hna.\nSinain, Priyanka hi muicawl tuahnak he pehtlai in a chuakmi a si caah Palik nih paperwork tlawmpal an tuah hnu in an chuahter hna. Tutan UK lockdown ah hin restaurant, hair salon, hotel le dawr vialte khar a si ko nain, muvi tuahtu hna cu khualak chuah khawhnak nawl an pek hna. Curuang ah Pryanka zong hi a him khawhnak a si. Sihmanhsehlaw mipi leiin soiselnak fak pipi an tong. “Zeiruang ah dah Priyanka hi Cozah phungning tein dantat a si ve lo. Zei bantuk minung dah a si? UK phunghram pi cung ah zeitin dah a leen khawh,” ti hna in biahalnak a um. Sinain, phungthar an zamh mi ah Priyanka cu a rian pehzulh khawhnak covo a ngeih ruang ah Solon lei ah an kirter than.\n← US Capitol i Meithal Kah i a Thimi Nu nih a Thih Hlan te i Bia a Chimmi Video\nBREAKING NEWS:- Trump nih January 20 US President Thar Thlennak Ni (Inauguration Day) ah Ka Kal Lai lo a ti →


CNLD Lu Bik Pu No Than Kap Nih Mipi Sin Ah Mah Ti Hin Bia A Rak Chim Rak Ngai Ve Hrimhrim (+Video) – Onlinenungak\nCNLD Lu Bik Pu No Than Kap Nih Mipi Sin Ah Mah Ti Hin Bia A Rak Chim Rak Ngai Ve Hrimhrim (+Video)\nChin Party nih an i zoh thla bik mi le kan i bochan bik mi, Chin miphun nih Vote bia tak tein kan kawl mi CNLD Party chungin Chairman Pu No Than Kap Nih Mipi Sin ah Lunhlawmhnak A Chim Video Credit: CNLD Falam\nA tanglei ah a Video kan van thil chih i a chim mi hi tlamtling tein ngieh khawh cio rak i zuam hna usih.\nDonald Trump Nih Time (2) Tiang Nawlngeih Nak A Tleih Lai Tiah, Pompeo Nih Ralttha Takin A Phuan\nTutan US i thimnak cu nidang bantuk si loin buaibai nak thil a chuak taktak. Biden le Kamala Harris nih election ah teinak kan co tiin hnangam tak in an um i social media kip zongah Biden tenih teinak an co nak cu an tarlangh thluahmah. Sinan kan Pu Trump nihcun teinak ka co tiah, White House chuahtak cu ai tim lo hrim hrim.\nSecretary of State Mike Pompeo zongnih election neih khawh bak i Vote relnak kongah thil hmanlo mi a um ticu a chimlangh ve i, Democrat presidential canditate Biden nihcun awlsam tukin White House a luah lai lo i Trump nih a time 2 nak tiang nawlngeih nak a tleih rih lai tiah ralttha takin an phuan ve.\nCacawn nihnih ni ahkhan State department’s headquarters i biatawi chimnak a neih liao ah khan, Official pawl cu Joe Biden nawlngeih nak hi an lung a tling maw? tiah reporter pawl biahal nak cu hiti hin a leh hna. “A time 2 nak tiang Trump nih nawlngeih nak cu a co lai tiah”, nihbu tein a leh hna.\nHini zanlei tthiam ah FOX News special report ah Bret Baier nihcun Pompoe biachim micu ai biatak hngamaw capo i a chimmi dah a si hnga tiah a hal tthan i a bia ningten a leh tthan hna Trump nihhin a time 2 nak tiang nawlngeih nak hi a tleih lai tiah a chim tthan, cun American mipi nihhin zeitin dah biakhiah nak an ngeih timi le an vote thlak ning thilhman taktak cu a rauh hlan ah a lang lai tiah a chim.\nA liamcia zarhteni liao i Biden nih teinak a co timi News kip nih a phuan micu Trump nihcun a pom kho lo i, Centre for presidential Transition lei i khuakhan ning ai thlen tthan ding i nawlnak zong an cukha duh lo. Hi liao ah Biden lei nihcun Genaral Services Administration cu nawlngeih nak i pe chan colh dingin cozah cu phungning ten rian ttuan dingin an nawr ve.\nPompeo sinah reporter nih biahal nak an tuah i, Donald Trump le a mah ttanhtu pawl nih vote thlak nak kongah thil hmanlo mi a um tiah an timi cu na pompi maw? tiah an biahal nak cu ka pompi tiah a leh hna sinan, direct in thildang cu zeihmanh a chim duh lo. ” Vote hmanmi lawng kan rel ding a si phungning lo i vote thlakmi cu santleih nak a um lo, Trump nih teinak a co hrim hrim lai a ti.


Mi Hngah Ka Huam Bak Loh… – Van Arfi Bangin Ceu\nZeiruang ahdah mi hngah hi kan huam tawn hnga lo? Mi hngah hi awl bak loh! Bazaar kal i line-up hna a van sau pah ahcun ingpuang tawn. Rianttuan lawi pah maw, sianginn kai lawipah hna i traffic jam i ton sual le bang cu huat a tlai tak tak. Siloah, pumh kal lai i, kan chung le hna an i manh rih lo ahcun kan thin a tawiter tawn i, pumh kal hmanh ah kan i nuam tawn hna loh. Zeiruang ahdah mi hngah nih hin kan thin a kan hanter tawn hnga?\nMizei hmanh nih mi hngah hi a harloh a timi an tlawm lai. A hlei in chiatserh ciami vawlei ah kan nun tik ahhin, thil kan duhlo ning le kan i ruahlo ning in a cang mi a tamtik ah, a harter khun. Lenglei i a cang mi ruangah si loin, chunglei in a cangmi ruangah hin mi hngah hi a harter khun.\nPakhatnak ah, kan hngah mi nih hin zeidah a chuahpi lai timi a phi (result) kan zoh tawn i, san a tlai tuk lomi hna a si ahcun kan hngak huam loh. Kanmah caah tthat hnemnak umtuk lomi cu kan hngak huam tawn loh. A bianabia ah, rawl kan chuan tikah, mah hi cu sau deuh in chuan ah a thaw ti kan theih ko ahcun, saupi hngah zongah kan zei a poi tawn loh, sihmanhsehlaw hi cu ka caah hlawknak a umtuk lem loh, a hnu zongah ka tuah khawh ko ti kan theihmi ahcun kan hngak huam tawn loh.\nPahnihnak ah, mi hngah kan huamlonak nih a langhter mi cu; kanmah le kanmah kan i kham (control) kho loh ti a langhter. Kanmah le kamah i Kham (control) kho u sih law, mi hngah kan hau hnga loh, thil an sining tein anmah kal in an kal ko hnga. Sihmanhsehlaw kanmah nawlngeihnak kan duhtuk tikah, mi hngah kan huam lo i, kanmah tein tthatnak tuah kan i tim i, Nawlngeitu a simi Pathian nawlngeihnak kha kan philh tawn.\nPathumnak ah mi hngah huamlonak nih a langhter mi cu, mah pumpak zawnlawng ai ruatmi kan si kha a kan hngalhter. Hnahnawhnak, harsatnak, buaibainak, tlainak ton hna kha kan duh hna loh. Kanmah khuakhan ning le kan i timh ning in thil cang dih seh ti kan duh tawn. Kanmah le kanmah kan i duhtuk le kan i dawttuk ruangah hin mi hngah hi kan huam kho bak tawn loh. Sihmanhsehlaw chiatserh cia mi vawlei ahhin cun, kanmah khuakhan ning le ruah ningin thil a kal khawh tawn lo caah, kan hngah hau tawn ko.\nKanmah lawng hi hngah hau mi minung kan si loh. Bible ca chung kan zoh ahcun, a rak hngak ve mi lawng te an si ko. Abianabia ah, Abrahman le Sarah cu fapa an ngeihnak ding ah kum 75 an hngah hau, Isreal miphun hna cu Pathian nih a tinhpiak mi hna ram an luhnak ding ah kum 40 an hngah hau, Biakam hlun i prophets hna nih Khamhtu a rak ratnak ding kha an hngah. Tuchan Khrihfa ai timi hna minung vialte nih kan Bawipa Jesuh Khrih a rat tthannak ding kan hngak ve.\nU le nau hna, nang le kei zong, mihngahnak nih hin sualnak lei ah tluk termi zumtu silo in, Pathian lei tu ah thazaang thar laknak ah a hmang mi zumtu pakhat cio si ko hna uhsih tiah kan sawm hna.\nHngahnak cu hrial khawhlomi a si. Pathian nih nang le kei zong a zaangfahnak thawng in a kan hngah. Mi kan hngahnak nih kan nun ah rian tampi a rak ttuan i, hlawhtlinnak tampi kan hmu tawn. Hngahnak nih thil ttha a chuahter tawn. Nikhat khat cu hngahnak hi a um ti lai loh. Mi hngahnak chungin lunglawmhnak kawl ko!


Breaking News – Ted Cruz le a hoi Senator 12 nih Joe Biden duh lo tuk mi le Ttih tuk mi an tuah cang – Thechinlungnews\nBreaking News – Ted Cruz le a hoi Senator 12 nih Joe Biden duh lo tuk mi le Ttih tuk mi an tuah cang\nBreaking News-US thawngvang cu lihninh in aa hnin ko cang. Ted Cruz le Senator 12 hna nih Joe Biden duh lo tuk mi le a ttih bik mi an tuah cang, January Ni 6 ah zeidah a cang lai ti cu vawlei cung ramkip nih kan zoh cang ko hna hih! Texas senator, Cakei an ti mi, an uar tuk mi, sihni thiam tuk mi nih thawngpang dang a vun chuahpi cang\nTed Cruz le a hoi senator minung 12 hna cu, Ron Johnson, James Lankford,Steve Daines, John Kennedy, Marsha Blackburn, Mike Braun, Cynthia Lummis, Roger Marshall, Bill Hagerty, Tommy Tuberville, hna an si\nAn chim ning ah cun, Hi bantuk election fir ruangah president elect hi kan cohlang kho hrimhrim lo, Election hi phunglam ningtein kalpi ding mi a si. Phunglam ningtein rian kan ttuan lai tiin an chim\nTrump vote an fir ning an langhter mi.. Georgia ah TRUMP Mee 17,650 cu BIDEN bawm leiah an tthial tiah Data Scientists nih hlathlainak an tuahmi ah an hmuh cang. Mah cu cu Senate hearing ah an langhter\nHi hi Lynda McLaughlin, tthithruainak in kalpimi asi. Data scientists Justin Mealey le Dave Lobue nih nai nithumni ah khan Georgia Senate Judiciary Subcommittee hmai ah an chuahpi mi hi asi.\nData lei minthang scientist Mealey hi electronic warfare technician a si I, US Navy ah kum kua le cheu a ttuan cangmi le Central Intelligence Agency (CIA) contractor ah data analyst a sii rih pinah National Counterterrosism Center programmer a si rih tthiam tthiam, fawn.\nMealey hi a tu lio ah hin “Big Four” accounting firms programmer a si thiam thiam rih. Cu tlukin Seh thilri leiah a thiammi,\nscientist tiah kawh le auhmi pa nih thimnak kongah Georgia mee thlaknak seh data a hlathlai tikah Trump mee 17,650 cu Biden leiah an tthial piak hraam tiah a chim cang.\nAmah lawng si loin Lobue zong hi data scientist tiah kawhmi asi ve. Amah hi Industries tampi ah kum tamtuk data leiah rian arak ttuan cang mi asi.\nMee thlaknak kongah Mealey nih a chimmi cu, Georgia election ah fraud a um ti hi prove he kan in pek khawh dih hna. Mee hi zeitindah a um kalning asi timi Secretary of State nih ttha tein zoh felnak an tuah lo.\nTutan ah Georgia ah fraud a um timi cu ttha tein prove/ tehte kanin pek khawh dih hna lai tiah Demcember 24 ah khan ralttha taktak in a chim. Georgia thimnak ah Biden nih Trump cu mee 12,670 in a tei tiah thawngthanhnak anrak tuah.\nTutan ah Data scientists nih an langhter ning bantuk asi ko ahcun Gerogiaah Trump nih Biden hi mee 4980 in a tei tinak asi. Source-Foxnews, Theepochtimes\nBe the first to comment on "Breaking News – Ted Cruz le a hoi Senator 12 nih Joe Biden duh lo tuk mi le Ttih tuk mi an tuah cang"


Zualko: Farrawn khuami Pu Tin Ceu (Kum 51) nih ruah lo piin mual a kan liam taak – Chin World News Evening\nNovember 26, 2020 Salai Van Chin News\nDallas thihdar. Dallas Chin Baptist Church (DCBC) nih kan i bochanmi kan Khrihfaupa, Thantlang Farrawn khuami Pu Tin Ceu (kum 51) nih nihin November 26, 2020, 4:00am (Thursday) ah hi vawlei nunnnak in a kan liam tak.\nAmah hi Covid-19 zawtnak in September 14 ah Methodist Dallas Medical Center, ICU ah thlop a si. Covid-19 zawtnak cun a thiang cang nain a cuap le a kaal damh khawh a si ti lo caah ni 74 chung ICU ah a um hnu ah a kan liam tak hi a si. Fanu pakhat le fapa pahnih a roh tak hna. Thlacamnak in rak kan bawm cio u tiah thawng kan in tthanh hna. December 5, 2020 (Saturday) ah ruak vui cu a si te lai.\nRev. Ngun Awi: Ph. 214-316-1721\nRev. Daniel That Lian: Ph. 469-456-3538\nPi Khuang Zi (Tialku nu): Ph. 469-709-0223\nNan ttuan hawi,\nDaniel That Lian\nCOVID-19 Vaccines Theihtlei\nVaccine timi cu na pum chungah rungrul (virus) a luh tikah a rak thattu antibody kan timi a chuahter tu asi. Antibody cu COVID-19 a ngei ciami nih an ngeihmi a si. Cucaah, COVID-19 in a zaw i a dammi nih antibody aa telmi an thi phunkhat (plasma) kha COVID-19 in a zaw cuahmahmi an pek hna tikah damnak an hmuh tawnnak a si. Tuni tiangah America ah hman khawhmi COVID-19 vaccine a chuak rih lo nain Operation Warp Speed hruainak in kum 2020 a dih hlan ah pakhat tal cu chuah khawh a si hrimrhim ko lai tiah an thanh.\n1.COVID-19 Vaccine cu chuak sehlaw kan zuum in kan I chunngam kun lai maw? OWS, HHS, CDC, FDA, le Health Department tbk.. Ngandamnak lei tuanvo ngeitu dangdang nih tha tein an tawlrel cuahmah lio pi a si. Silei thiamsang hna nih tha tein an check dih hnu ah Minung caah ral um lo tein COVID-19 a khamh khawh ko tiah an fehter (confirm) hnu lawngah chuah le mipi pek a si lai caah i chunh ngam ding a si ko.\n2.COVID-19 Vaccine nih COVID-19 zawtnak Lila a ka pelai maw? Pe lai lo! Sinain Vaccine na chunh tikah na taksa kha a phing, a sen, in a fak pah kho. Cun na tak Lin in na lu a fak kho. Sinain na pum ah Vaccine naa chunhmi rian a tuan tinak hmelchunh an si caah thinphang ding asi lai lo. Ni tlawmpal ah an lo than ko lai. Na thinphan sual ahcun Sibawi te sinah kal khawh a si.\n3.COVID-19 Vaccine nih zeidah a Chuahter khawh (SideEffects)? Vaccine a chuak hmasa bik mi a fian in fiang deuh in langh ter si te lai. Lufah, taklinh, le chunhnak taksa phin, sen ti dah lo cu a dang cu fiang in thanh a si than te lai. Si nih kan pum cungah a chuah ter khawhmi thil dangdang (Side effects) hna zong minung kan caah a him maw him lo timi vialte zoh dih le hlathlai dih hnu ah si cu chuah a si lai.\n4.Hodah COVID-19 Vaccine cu pekhmasa asi lai? US cozah nih American mipi vialte za in vaccine chuah a duh ko nain i zat lo a si sual ahcun mi thim in pek a si te lai. Zawtnak ngeih a fawi deuh cang mi u-tar, zawtnak dangdang a ngeimi, le sizung ah mizaw a zohkhenhmi sizung rianttuan tu pawl hi pek hmasa cu an si te lai.\n5.COVID-19 in ka zawbal I antibody ka ngeih ko ah tah Vaccine cu chunh ka hau kun lai maw? Na hau ko. Zawtnak ngeih tthan khawh a si caah na pum chung a um ciami antibody nih zei can tiang COVID-19 in an khamh khawh kha theih khawh a si lo. Atu i vaccine a chuak lai mi zong nih zei can tiang an khamh khawh lai ti cu hlathlai cuahmah lio a si.\n6. Vaccine cu voikhat chunh ah a zalaimaw? Vaccine hi voi hnih chunh a hau lai. Zarh khat hnih dang in chunh a si te lai. Voikhat chunh dih in Sibawi te nih chunh tthan ni le caan chimh a si te lai.\n7.Vaccine chunhhnu ah tah ka zawkho lai maw? Vaccine naa chunh hnu zongah na zaw kho thiam ve ko. Tahchunnak – tlangrai khamhnak (Flu Vaccine) kan I chunh ko buin a can ahcun kan zaw tthiam I a can ahcun a kan khamh ko. Cucaah, Vaccine na chunh zongah hmai huh, kut ttawl, le pe 6 dan in (social distance) mipi he um tibantuk CDC nih chuahmi Guidelines ning tein zulh a herh peng rih.\nBy- Venus Par Registered Nurse (Chin Cable Network Channel)


D DAY AN THANH HNU AH TLANGCUNG HRIAMTLAI BIACHIM MI – The Chinlung Post\nNUG nih D-Day a thanh mi kong ah tlangcung hriamtlai hna hmurka. NUG nih September 7 zinglei sang i Myanmar ramhuap D-Day a thanh mi kong ah tlangcung hriamtlai phu hna an dirhmun kong VOA nih biaruahnak a tuahmi hna a tawinak in kan vun leh. Colonel Naw Bu (KIO): Kan nih KIO Central Committee nih cun NUG nih D-Day a thanh mi kong ah ruah ning, cuanh ning le biakhiahnak pawl kan tuah rih lo.\nCentral Committee lei nawl peknak a um rih lo ca ah zeihmanh kan tuah rih lonak hi a si,” tiah a chim. Major Ta Aik Kyaw (TNLA): Cunglei nawl peknak a tlak rih lo ca ah kanmah lei zong zeihmanh timhlamhnak le biakhiahnak tuah mi kan ngei rih lo,”. Cun, NUG nih a thanh mi kong ah, Meeting i auh ding le i caihkhan ding ngeih ding le ngeih lo ding kong ah TNLA telh in AA, MNDAA hriamtlai phu phir 3 hna zong biakhiahnak an ngei rih lo.\nMNDAA nih cun, Cathanh le biakhiahnak an tuah rih lo nain mizapi lei ah dir an i timhnak kong an phuan. NCA kahdohnak ngolnak minsen a thu mi tlangcung hriamtlai phu 10 hna remdaihnak lei ah hruaitu PPST zong nih Online in meeting an thu nain NUG thanh mi kong ah caihkhan mi an ngeih lonak kong an chim. NUG cathanh kong ah PPST lei nih tuchun September 8 hi biakhiahnak an tuah kho men.\nCun KIO hriamtlai phu lei in Colonel Naw Bu nih, “NUG nih a thanh cang tik ah zeitik caan poh ah kahdohnak a chuak khomi a si. Cu a si ca ah mizapi zong nih mah le umnak hmun ah tling tein kan him khawhnak hna i ralring taktak kan hau ko, tiah a chimchap. NCA minsen a thumi hriamtlai phu 10 remdaihnak hruaitu PPST nih, NUG he i fonh ding le fonh lo ding kong ah mah le hriamtlai phu in biakhiahnak tuah ding in nawl a serpiak hna,” ti hmuh a si. Credit: THP\nCabia Dang: NUG Cozah Nih September 7 Ah Emergency Thanhnak A Tuahmi Cungah US Cozah Lungtling Lo Hih! Hriamnam Bohchan In Mipi A That Tu Ralhrang Cungah Hriamnam In Lehrulhnak Tuah Cu US Cozah Nih Kan Cohlang Kho Lo!Kawlram mipi nih nan ton cuahmahmi boruak ah hriamnam in lehrulhnak tuah dingin timhtuahmi cu US cozah nih kan cohlang kho lo tiah ram dang pehtlaihnak zung nih an chim. Rampi nawlngeihnak a latu ralhrang cu ram pumpi huap in kahdohnak tuah cang dingin September 7 ah National United Government (NUG) lak hruak President nih thanhnak a tuahmi kong he pehtlai in US cozah i duhning cu RFA Kawlram nih biahalnak a tuah i, ram dang pehtlaihnak zung i biachimnak nawlngeitu pakhat nih Email in lehnak a tuah.\nMipi dihlak nih lehrulhnak” tuah cang dingin NUG nih thanhnak a tuahmi cu kannih zong nih kan theih cang i, Kawlram nih a toncuahmahmi kongah hriamnam hmangin lehrulhnak tuah ding cu US cozah nih kan cohlang kho lo, dai tein cawlcanghnak tuah dingin forhfialnak cu RFA Kawlram Email ah lehnak a tuah hi a si.Kawlram chungah Covid zawtnak hi a zual tuk caah minung cio cio zawnruahnak bangrang tein leh humhim cio dingin leh dawnkhantu om lo tein bawmhnak phawt zamh khawh nakhnga thawngpang daih a herh tiah lehnak a tuah tiin theih a si.Rampi nawlngeihnak a latu ralhrang zong nih mipi thahnawnnak leh hremnak a tuahmi hi ngol cang dingin leh Kawlram ah democracy ningin a kal than khawh nakhnga leh hramhram in tlaihmi hna zong thlah than dingin US cozah nih pehzulh in kan nawl tiah ram dang pehtlaihnak zung i nawlngeitu nih a chim tiin RFA Burmese nih a tial.TFT\nUS COZAH PI BAK AN LUNGTLING TILO, MAH HLAING AA NUAM CANG LAI HIH